title: Kauko Harlos

text: Seuratasolla Harlos edusti Suomessa Tampereen Pyrintöä, HIFK:ta, Turun Tovereita ja Rosenlewin Urheilijat-38 -seuraa. Ruotsissa hän edusti seuroja Västerås IK ja IFK Västerås.


title: Tauriontatti

text: Tauriontatti ("Boletus luridus") on myrkyllinen Lounais-Suomessa ja Ahvenanmaalla esiintyvä punertava tattilaji. Väriltään se on oliivimaisen ruskea tai kellanpunertava, ja muuttuu kosketettaessa siniseksi. Tatin pillit ovat keltaisia. Jalka on appelsiininkeltainen. Tatti suosii kalkkimaita, ja on sisä-Suomessa harvinainen. Tatti on myrkyllinen raakana ja alkoholin kanssa nautittuna aiheuttaa antabusreaktion. Sitä muistuttaa veritatti.


title: Tauriontatti

text: Tauriontatti on Suomessa silmälläpidettävä laji.


title: McLaren MP4-19

text: McLaren MP4-19 oli brittiläisen Adrian Neweyn suunnittelema Formula 1 auto, jolla McLaren -talli kilpaili kaudella 2004. Auto jatkoi MP4-X-nimeämissysteemiä. Autossa oli Michelinin renkaat, ja se käytti Mobil 1:n poltto- ja voiteluaineita. Autossa oli Mercedes-Benzin V10 moottori. Autoa ajoivat brittiläinen David Coulthard ja suomalainen Kimi Räikkönen. Testikuljettajina toimi itävaltalainen Alexander Wurz ja espanjalainen Pedro de la Rosa.


title: McLaren MP4-19

text: Kauden avanneessa Australian GP:ssä Coulthard onnistui ajamaan maaliin sijalla kahdeksan tuoden yhden pisteen. Malesian GP:ssä Coulthard sijoittui kuudenneksi. Bahrainin GP:ssä molemmat keskeyttivät moottoririkkoon. San Marinon GP:ssä talli onnistui saamaan ensimmäistä kertaa molemmat autot maaliin, Räikkösen sijoituttua kahdeksanneksi startattuaan viimeisestä lähtöruudusta. Coulthard ajoi maaliin sijalla 12. osuttuaan ensimmäisellä kierroksella Renaultin Fernando Alonson perään menettäen etusiiven. Espanjan GP:ssä Coulthard ja Räikkönen sijoittuivat sijoille 10. ja 11. jääden pistesijojen ulkopuolelle. Monacon GP:ssä Coulthard keskeytti kilpailun toisella kierroksella Sauberin Giancarlo Fisichellan törmättyä hänen perään. Räikkönen keskeytti kierroksella 27. moottorivikaan. Euroopan GP:ssä molemmat keskeyttivät moottoririkkoon.


title: McLaren MP4-19

text: Kanadan GP:ssä talli saavutti kauden parhaan tuloksen sijoittumalla viidenneksi ja kuudenneksi. Räikkönen kärsi kilpailun aikana varikonläpiajorangaistuksen, kun hän ensimmäiseltä varikkokäynniltä palatessaan takaisin radalle leikkasi sääntöjenvastaisesti valkoisen sulkuviivan. Lisäksi hän joutui käymään vielä yhdeksän kierrosta ennen maalia varikolla ylimääräisellä varikkokäynnillä vaihtamassa autoon uuden ratin. Yhteensä Räikkönen kävi varikolla peräti viisi kertaa. Yhdysvaltain GP:ssä molemmat sijoittuivat pisteille kuudenneksi ja seitsemänneksi. Räikkönen kärsi kilpailun aikana ongelmia kun auton moottorille ilmaa antavassa painepumpussa oli vikaa. Ron Dennis harmitteli kilpailun jälkeen Räikkösen menettäneen ongelmien myötä varman palkintopallisijoituksen. Ranskan GP:ssä talli otti käyttöönsä uuden MP4-19B automallin. Norbert Haug vitsaili aika-ajojen jälkeen ja antoi auton nimelle uuden merkityksen B niin kuin ”Better” (). Kilpailussa Coulthard ja Räikkönen jatkoi pisteputkeaan sijoittumalla jälleen kuudenneksi ja seitsemänneksi. Britannian GP:ssä Räikkönen saavutti itselleen sekä tallilleen kauden ensimmäisen palkintopallisijoituksen ajamalla toiseksi startattuaan paalupaikalta.


title: McLaren MP4-19

text: Saksan GP:ssä Coulthard ajoi neljänneksi. Räikkösen matka päättyi kilpailun alkuvaiheessa auton takasiiven irrottua pääsuoralla, mikä johti ulosajoon ensimmäisessä mutkassa. Myöhemmin selvisi että takasiivessä oli kyse rakenteellisesta valmisteviasta. Keskeytyksestä huolimatta Räikkönen ajoi kilpailun nopeimman kierrosajan. Unkarin GP:ssä Räikkönen keskeytti sähkövikaan, Coulthardin ajettua yhdeksänneksi. Belgian GP:ssä Räikkönen teki hienon nousun 10. lähtöruudusta ajamalla uransa toiseen GP-voittoon tehden samalla kilpailun nopeimman kierrosajan. Voitto oli Räikköselle ensimmäinen sitten 2003 Malesian GP:n. Italian GP:ssä Coulthard ajoi kuudenneksi, Räikkösen keskeytettyä jälleen kun auton moottorin jäähdytysvesijärjestelmään tuli vuoto.


title: McLaren MP4-19

text: Historian ensimmäisessä ajetussa Kiinan GP:ssä Räikkönen ajoi kolmanneksi startattuaan toisesta ruudusta. Japanin GP:ssä Räikkönen sijoittui kuudenneksi, Coulthardin keskeytettyä ajettuaan yhteen Ferrarin Rubens Barrichellon kanssa. Kauden päättäneessä Brasilian GP:ssä Räikkönen sijoittui toiseksi, jääden sekunnin verran kilpailun voittaneelle Williamsin Juan Pablo Montoyalle. Coulthard sijoittui viimeisessä McLaren kisassaan sijalle 11.


title: McLaren MP4-19

text: McLaren sijoittui 69. MM-pisteellä valmistajien MM-sarjassa viidenneksi.


title: Tähden ydinsynteesi

text: Tähden ydinsynteesi eli tähden nukleosynteesi on yleisnimitys tähdissä tapahtuville ydinprosesseille, joissa kevyistä alkuaineista syntyy raskaampia alkuaineita. Auringossa vedyn fuusio heliumiksi on tärkein tällainen reaktio ja se vastaa myös suurinta osaa Auringon energiantuotannosta. Tämä reaktio tarvitsee vähintään kolmen miljoonan kelvinin lämpötilan. Muut tähtien elinaikana tapahtuvat ydinreaktiot tuottavat alkuaineita aina rautaan asti. Tähden räjähtäessä neutronisieppaus tuottaa alkuaineita aina tinaan asti, ja raskaampia muut sieppaukset.


title: Tähden ydinsynteesi

text: Vuonna 1920 Arthur Eddington esitti Francis Astonin tutkimusten pohjalta, että tähdet tuottavat energiansa ydinfuusiolla. Kahdeksan vuotta myöhemmin George Gamow laski Gamowin tekijän, kvanttimekaanisen kaavan, jonka mukaan kahden atomin joutuessa tarpeeksi lähekkäin vahva ydinvoima voittaisi Coulombin vallin. Myöhemmin Gamowin tekijää käyttivät Robert Atkinson, Fritz Houtermans, Edward Teller ja Gamow itse laskiessaan tähtien ydinreaktioiden reaktionopeutta.


title: Tähden ydinsynteesi

text: "Energy production in stars"-julkaisussa vuonna 1939 Hans Bethe tutki mahdollisia vedyn fuusioreaktioita. Hän uskoi protoni-protoni-ketjun olevan Auringon massaisten ja pienempien tähtien tärkein energiaa tuottava reaktio, ja hiilisyklin olevan suurempien tähtien tärkein reaktio. Nämä reaktiot kattavat pääosan tähden energiantuotannosta ja sitä kautta niiden kuumuudesta, mutta eivät selitä raskaampien alkuaineiden syntyä. Vuonna 1946 Fred Hoyle esitti, että erittäin kuumien ydinten joukko voisi yhtyä raudaksi. Kahdeksan vuotta myöhemmin hän julkaisi teorian tähtien nukleosynteesistä, jossa syntyy alkuaineita hiilestä rautaan asti.


title: Tähden ydinsynteesi

text: Hoylen teoriaa kehiteltiin ja se johti vuonna 1957 kehuttuun "Synthesis of elements in stars"-julkaisuun (Geoffrey Burbidge, Margaret Burbidge, William Fowler, Fred Hoyle, kyseistä julkaisua kutsutaan myös nimien perusteella BFH). Alastair Cameron ja Donald Clayton kehittivät teoriaa edelleen ja Cameron kehitti myös oman teoriansa. Clayton laski ensimmäisenä s-prosessin ja r-prosessin, piin palamisen rautaryhmän alkuaineiksi ja määritti alkuaineiden ikiä. 1970-luvulla nukleosynteesin tutkimus laajeni.


title: Piruntatti

text: Piruntatti ("Boletus satanas") on myrkyllinen tattilaji, jonka lakki on väriltään valkoinen tai hopeanharmaa. Tatin maku on nuorena mieto, vanhemmiten epämiellyttävä. Jalka on yläosastaan kellertävä, alhaalta punertava. Boletus-sukuun kuuluu muitakin myrkyllisiä tattilajeja, kuten tauriontatti. Punaiset tatit onkin syytä jättää sienikirjojen mukaan käyttämättä. Tatti on havaittu Suomessa vain yhden kerran, vuonna 1943 Korppoossa.


title: Armenian jalkapalloliigakausi 2008

text: Armenian jalkapalloliiga-kausi 2008 on Armenian jalkapalloliigan 18. kausi. Kausi alkoi 6. huhtikuuta ja loppui 15. marraskuuta 2008. Kaudella oli mukana kahdeksan joukkuetta, ja hallitsevana mestarina oli Pjunik Jerevan. Edellisellä kaudella sarjaan ei noussut yhtäkään joukkuetta, sillä Dinamo Jerevan, jonka piti nousta sarjaan, ei halunnut nousta pääsarjaan ja antoi Kilikia Jerevanin jatkaa sarjassa.


title: Armenian jalkapalloliigakausi 2008

text: Liigassa pelattiin neljä kierrosta, eli kaikille joukkueille kertyi kauden aikana yhteensä 28 ottelua.


title: Armenian jalkapalloliigakausi 2008

text: V = Voitot, T = Tasapelit, H = Häviöt, TM = Tehdyt maalit, PM = Päästetyt maalit, ME = Maaliero, P = Pisteet


title: Armenian jalkapalloliigakausi 2008

text: "Päivitetty 23. heinäkuuta"


title: Come My Fanatics...

text: Come My Fanatics... on englantilaisen doom metal -yhtye Electric Wizardin toinen albumi, joka julkaistiin vuonna 1997. Yhtyeen tyyli muuttui albumilla entistä psykedeelisempään ja raskaampaan suuntaan.


title: Come My Fanatics...

text: Albumi ylsi Suomen virallisen listan sijalle 28.


title: Tallinnan pörssi

text: Tallinnan pörssi on Virossa toimiva arvopaperipörssi, joka kuuluu nykyään Nasdaq-konsernin omistukseen. Tallinnan pörssi on Viron ainoa säänneltyä osakekauppaa harjoittava pörssi.


title: Tallinnan pörssi

text: Pörssitoiminta alkoi Virossa ensimmäisen kerran vuonna 1920 ja päättyi maaliskuussa 1941 Neuvostoliiton miehittäessä Viron.


title: Tallinnan pörssi

text: Viron palautettua itsenäisyytensä vuonna 1991 maahan alettiin luoda lainsäädäntöä arvopaperikauppaa varten. Tallinnan pörssin perustivat huhtikuussa 1995 yhteistyössä 10 liikepankkia, yhdeksän välittäjäliikettä ja kolme valtiollista instituutiota: Hüvitusfond, Viron keskuspankki ja Viron valtiovarainministeriö. Pörssin ensimmäinen kaupankäyntipäivä oli 31. toukokuuta 1996, jolloin listattuna oli 11 arvopaperia. Ensimmäinen laskentapäivä oli 3. kesäkuuta 1996, minkä jälkeen pörssin TALSE-indeksi putosi alemmas kuin koskaan, 84,24 pisteeseen, 17. kesäkuuta 1996. Seuraavana vuonna puolestaan, 29. elokuuta 1997, indeksi kohosi historian korkeimmalle tasolle 492,97 pisteeseen.


title: Tallinnan pörssi

text: Suomalainen HEX Oyj hankki enemmistöosuuden Tallinnan pörssistä vuonna 2001. Kaupan myötä Tallinnan pörssi siirtyi käyttämään HEXin kaupankäyntijärjestelmää helmikuussa 2002, jolloin pörssissä alettiin käydä kauppaa euroissa. HEX Oyj:n ja Tukholman pörssiä operoineen OM AB:n yhdistymisen myötä syyskuussa 2003 myös Tallinnan pörssi siirtyi yhdistymisestä syntyneen yhtiön, OMHEX:n, omistukseen – vuotta myöhemmin OMHEX muutti nimensä muotoon OMX. Tallinnan pörssin omistaja vaihtui jälleen helmikuussa 2008, kun OMX yhdistyi yhdysvaltalaisen NASDAQ Stock Market Inc:n kanssa muodostaen NASDAQ OMX Groupin.


title: Tallinnan pörssi

text: Tallinnan pörssin päälistan yhtiöt: (5.1.2017)


title: Tallinnan pörssi

text: Toissijainen lista on tarkoitettu yhtiöille, jotka eivät täytä päälistalla olemiseen asetettuja kvantitatiivisia vaatimuksia liittyen julkisen kaupankäynnin kohteena olevien osakkeiden määrään ja markkina-arvoon. Tallinnan pörssin toissijaiselle listalle oli 30. toukokuuta 2016 listattuna kaksi yhtiötä.


title: Pirunpelto (televisiosarja)

text: Pirunpelto on Heikki Luoman käsikirjoittama suomalainen draamasarja, joka kertoo elämästä kuvitteellisessa etelähämäläisessä Tyrisevän kunnassa. Sarjan ensimmäinen tuotantokausi esitettiin alkuvuodesta 2009 TV2-kanavalla, toinen keväällä 2011. Kolmas tuotantokausi esitettiin joulukuussa 2012 ja viimeinen neljäs kausi esitettiin keväällä 2013.


title: Pirunpelto (televisiosarja)

text: Sarjan ensimmäinen kausi julkaistiin DVD:nä 16. kesäkuuta 2010, toinen tuotantokausi 18. toukokuuta 2011 ja 3-4 kaudet 24. huhtikuuta 2013. 30. lokakuuta 2013 julkaistiin DVD, joka sisältää kaikki neljä tuotantokautta.


title: Pirunpelto (televisiosarja)

text: Sarjaan perustuvan näytelmän esitykset olivat kesällä 2014 10. kesäkuuta - 9. elokuuta välisenä aikana Pyynikin kesäteatterissa. Näytelmän ensi-ilta oli 13. kesäkuuta. Ohjaajana toimi Jukka Mäkinen ja näytelmän on käsikirjoittanut Heikki Luoma. Rooleissa nähtiin mm. Matti Ristinen, Karoliina Blackburn, Jussi Myllymäki, Sanna Saarijärvi, Teijo Eloranta sekä Elina Rintala. Anni Kantonen nähtiin Karoliina Blackburnin esittämänä 5. heinäkuuta saakka, jonka jälkeen roolia näytteli Uusi päivä -televisiosarjan näyttelijä Anu Raipia. Juonen lähtökohtana on ensimmäisen tuotantokauden alku.


title: Pirunpelto (televisiosarja)

text: "Pirunpelto"-sarjan tekijät Heikki Luoma ja Jukka Mäkinen ovat luoneet myös Yle TV1:llä esitettävän kaivosbisnekseen keskittyvän draamasarjan "Korpelan kujanjuoksu".


title: Pirunpelto (televisiosarja)

text: Kun Pirunharjun soramontun omistaja Huuko Lammi kuolee pimeissä olosuhteissa, espoolainen poliisi Tommi Jussila saa yllättäen kuulla olevansa suunnattomien soravarojen perijä. Moni muukin on kiinnostunut samasta maa-alueesta, koska kunnan suurin yritys Tyrjän Betoni tarvitsee yhä enemmän raaka-ainetta elementtituotantoonsa. Kiista soravarojen herruudesta käy yhä kovemmaksi. Kun pelkkä keinottelu ei riitä, käyttöön otetaan kovemmat aseet.


title: Pirunpelto (televisiosarja)

text: Tommin täytyy valita poliisin työn ja sorayrittäjyyden välillä. Sorayrittäjäksi ryhtyessään hän huomaa poliisin työssä saatujen taitojen olevan tarpeen, sillä kiista soravarojen herruudesta käy kuumana. Ympäristöasiatkin otetaan lyömäaseeksi tässä kampailussa, jota pankinjohtaja Östelä masinoi häikäilemättömästi. Erikoisen yllätyksen Tommin elämään tuo hänen entinen työparinsa Niina, jonka vierailu Pirunpellossa herättää varsin ristiriitaisia tunteita.


title: Pirunpelto (televisiosarja)

text:
Kolmannessa jaksossa Tommi ja Kantonen jatkavat soranajoa kaivukiellosta huolimatta. Piikulla on hankaluuksia hallita Tyrjän Betonia, kun myös Sivula jättää Tyrjän Betonin sen lisäksi että entinen johtaja, Piikun isä kuoli tulipalossa edellisen jakson lopussa. Östelä alkaa punoa uusia juonia rikkaan Venäjälle suuntautuneen Rummin kanssa. Ylikonstaapeli Härmälä ei pääse eläkeputkeen kuten oli haaveillut. Päinvastoin: hän sotkeutuu juttuun yhä syvemmälle. Tommi ojentaa auttavan kätensä Piikulle Tyrjän Betoniin liittyvissä huolissa, joita lisää Sorjosen sabotaasi. Tommi saa Härmälän tutkimaan tarkemmin palopaikalta löytynyttä asetta, joka selviää Östelän aseeksi, kuten Tommi oli arvellutkin. Härmälä pidättää sekä Sorjosen että Östelän, jotka kuitenkin vapautetaan. Myöhään illalla Sorjonen ja Östelä järjestävät ansan salaperäiselle Rummille. Sorjonen ja Östelä onnistuvat huijaamaan Rummin ajamaan autollaan jyrkänteeltä hiekkamonttuun, jolloin Östelä vie Rummilta salkullisen viidensadan euron seteleitä.
Jakso päättyy, kun aamulla Tommi ja Härmälä käyvät tutkimassa Annin ja Niinan kanssa Rummin autoa.


title: Pirunpelto (televisiosarja)

text: Rummin onnettomuuteen liittyviä todisteita löydetään monesta paikasta. Piiku taistelee Tyrjän Betonin vaikean rahatilanteen kanssa, ja Östelä tarjoaa hänelle sopimusta. Venäläiset mafiamiehet ottavat Annin panttivangiksi. Myöhemmin mafiamiehet saavat selville, että Östelä pakotti Sorjosen mukaan Rummin murhaan. Tyrjän Betonilla käydään tulitaistelu, jossa henki on katkolla niin Tommilla kuin mafiamiehillä ja lopulta Östelällä. Lopussa vietetään häät, mutta kenen? Tommi saa naisensa, mutta onko se Anni vai Niina? Sarjan kahdessa viimeisessä jaksossa esiintyy myös sarjan ohjaaja Jukka Mäkinen, joka esittää salaperäistä hahmoa, mafiapomoa, jota kuvataan pelkästään takaapäin.Toisen tuotantokauden kaksi viimeistä jaksoa esitettiin 27. huhtikuuta 2011 peräkkäin, seuraavalla viikolla alkavien jääkiekon MM-kilpailujen takia, viimeinen jakso nähtiin kuitenkin kisojen jälkeen uusintana 18. toukokuuta 2011. Kauden jaksojen nimet paljastettiin 20. elokuuta 2012.


title: Pirunpelto (televisiosarja)

text: Kauden jaksojen nimet paljastettiin 12. marraskuuta 2012.


title: Pirunpelto (televisiosarja)

text: Pirunpellon kuvauspaikat sijaitsevat todellisuudessa eri puolilla Pirkanmaata. Tyrisevän keskustana toimii Kurun keskusta ja kosken äärellä kuvatut kohtaukset on kuvattu Vilppulankoskella. Soramontuista Huukon monttu sijaitsee todellisuudessa Viljakkalassa, Sorjosen monttu Mouhijärvellä ja Asserin monttu Urjalan Halkivahassa, vaikka sarjassa ne kaikki sijaitsevat saman soraharjun ympärillä. Tyrjän Betonin kohtaukset on kuvattu Parman tehtailla Ylöjärvellä. Roolihenkilöiden kotitaloista Huukon talo sijaitsee Pirkkalan Säijässä, Asserin ja Annin talo Pinsiössä sekä Kievarin sisarusten ja Torikan talo Hämeenkyrössä.


title: Pirunpelto (televisiosarja)

text: Ilta-Sanomat uutisoi tammikuussa 2013 sarjan katsojaluvuista, jotka olivat yltäneet MTV3:lla esitettävän suosikkisarjan Salatut elämät keskimääräisiin katsojalukuihin. Joulukuussa 2012 sarja sai yli miljoona katsojaa.


title: Pirunpelto (televisiosarja)

text: Sarjan päättyminen aiheutti suuria keskusteluja ja adresseja internetissä.


title: Pirunpelto (televisiosarja)

text: Elokuussa 2014 useamman lehden verkkosivuilla uutisoitiin Sutkin näyttelijän Jukka Salmelan kuolleen lauantaina 23. elokuuta 2014 keskussairaalassa Jyväskylässä. Hänen piti näytellä Pyynikin kesäteatterissa Sutkin rooli Pirunpelto-näytelmässä, mutta hän ei pystynyt siihen huonon liikuntakykynsä takia.


title: Typäskääpä

text: Typäskääpä ("Albatrellus confluens" tai "Scutiger confluens") on "Russulales"-lahkoon kuuluva, lampaankääpää suuresti muistuttava kääpämäinen sienilaji. Se on ruokasienenä vähäarvoinen.


title: Typäskääpä

text: Typäskäävän 5–20 cm leveän, epäsäännöllisen muotoisen lakin yläpinta on väriltään vaalean kellanruskea ja punertavan sävyinen. Lakin alapinnassa tiukasti kiinni olevat hyvin pienet pillit ovat johteiset ja lähes valkoiset, mutta muuttuvat vioittuneista kohdista punertavan ruskeiksi. Jalka on lyhyt, 1–3 cm paksu, täyteinen ja lakin värinen. Malto on valkoista, mutta se muuttuu vioittuneista kohdista ja kuivattaessa punertavan ruskeaksi. Tuoksu on miellyttävän hedelmäinen, mutta muuttuu kuivattuna pistäväksi.


title: Typäskääpä

text: Typäskäävän erottaa parhaiten ruokasienenä paljon arvokkaammasta lampaankäävästä siten, että lampaankäävän lakki on kermanvalkoinen ja usein nahanruskeasuomuinen. Typäskääpä muuttuu kosketettaessa punertavan ruskeaksi, mutta lampaankääpä keltaiseksi. Lampaankäävällä ei myöskään ole hedelmäistä tuoksua.


title: Typäskääpä

text: Typäskääpä kasvaa elo-lokakuussa yleisenä Etelä- ja Keski-Suomen kuusimetsissä. Lajille on ominaista kasvaa tiiviinä puolipallon muotoisina ryppäinä siten, että sen lakit peittävät kerroksittain toisensa.


title: Typäskääpä

text: Nuorena typäskääpä kelpaa ryöpättynä syötäväksi, mutta laji on ruokasienenä vähäarvoinen. Vanhat yksilöt ovat maultaan liian karvaita ja siten syömäkelvottomia. Useissa sienikirjoissa typäskääpä on luokiteltu syötäväksi kelpaamattomaksi.


title: Youssef Chahine

text: Youssef Chahine (; 25. tammikuuta 1926 Aleksandria – 27. heinäkuuta 2008 Kairo) oli egyptiläinen elokuvaohjaaja, joka kuului arabialaisen elokuvan arvostetuimpiin. Hän oli tunnettu sananvapauden puolustaja ja käsitteli elokuvissaan kriittisesti Egyptin vallanpitäjiä. Hän aloitti työn elokuvan parissa 1950. Hänen ansiotaan oli näyttelijä Omar Sharifin uran käynnistyminen.


title: Youssef Chahine

text: Chanine kävi Sodankylän elokuvajuhlilla 1998. Hänen viimeisen, keskeneräiseksi jääneen elokuvansa "Heya Fawda" (2007) teki valmiiksi hänen kollegansa Khaled Youssef.


title: Taaitsa

text: Taaitsa () on kaupunkimainen taajama ja kunta Leningradin alueen Hatsinan piirissä Venäjällä. Se sijaitsee Pietarin ja Hatsinan välisen rautatien varrella, 32 km Pietarista etelään. Taajamassa on asukkaita 3 100 henkeä ja kunnassa 6 500 (vuonna 2013).


title: Taaitsa

text:
Taajaman lähellä sijaitsevat entiset inkerinsuomalaiset kylät Suuri-Taaitsa () ja Pieni-Taaitsa eli Kakkaramäki (). Lisäksi
Taaitsan kuntaan kuuluvat seuraavat kylät: Härkösenmäki (), Iistinä (), Ikattila (), Iunuskoi (), Kolotuha (), Niisnova (), Nikreus tai Nikreuksenkylä (), Outoski (), Tehvina () sekä Sverdloville nimetyn parantolan asutus ().


title: Taaitsa

text: Kunnan pääelinkeino on maatalous. Taaitsassa on vuonna 1915 rakennettu ortodoksinen pyhän Aleksin kirkko ja inkeriläisten vanhusten palvelutalo. Seudulla on paljon huvila-asutusta.


title: Taaitsa

text: Taaitsassa sijaitsee Venäjän 54. ilmapuolustusarmeijakunnan esikunta.


title: Taaitsa

text: Taaitsan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Paikkakunta on saanut nimensä lähellä sijaitsevista lähteistä, joiden vettä ryhdyttiin vuonna 1774 johtamaan Saaren ja Pauluskoin puistoihin. 1770-luvulla seudulle rakennettiin kartano, jonka puistoa on kuvannut venäläinen taiteilija Semjon Štšedrin. 1880-luvulla Taaitsassa asui kesäisin säveltäjä Nikolai Rimski-Korsakov. Taajama on perustettu vuonna 1960.


title: Taaitsa

text: Ennen toista maailmansotaa seudulla asui inkerinsuomalaisia, jotka kuuluivat Skuoritsan luterilaiseen seurakuntaan. Osa kylistä oli venäläisiä ja eräät suomalais-venäläisiä sekakyliä. Sodan aikana saksalaisten miehitysalueelle jääneet suomalaiset siirrettiin Suomeen, josta heidät sittemmin palautettiin Neuvostoliittoon. Suomalaisia ei kuitenkaan päästetty heti kotiseudulleen, ja myöhemminkin vain harvat onnistuivat palaamaan.


title: Dopethrone

text: Dopethrone on englantilaisen doom metal -yhtye Electric Wizardin kolmas albumi, joka julkaistiin vuonna 2000. Levy on yhtyeen tunnetuin ja sanasta "Dopethrone" tullut jonkinlainen tunnussana yhtyeelle. Tyyli oli jälleen muuttunut edellisestä albumista, ja Obornin vokaalit ovat säröisemmät ja aggressiivisemmat kuin aikaisemmin. Albumin tunnetuimmat kappaleet lienevät raidat "Dopethrone", "Vinum Sabbathi", "Funeralopolis" sekä "We Hate You".


title: SV Caiquetio

text: Sport Vereingang Caiquetio on arubalainen jalkapalloseura, jonka kotikaupunki on Paradera. Kaudella 2010-2011 seura pelasi Aruban Division Dosissa, joka on Aruban kolmanneksi korkein sarjataso.


title: SV Caiquetio

text: Seura pelasi korkeimmalla sarjatasolla vielä kaudella 2007, mutta sijoittui vasta yhdeksänneksi, ja pelasi neljän joukkueen putoamiskarsinnan, jossa se oli viimeinen. Täten Caiquetio putosi toiselle sarjatasolle.


title: Marcel Petiot

text: Marcel André Henri Félix Petiot (17. tammikuuta 1897 Auxerre, Ranska – 25. toukokuuta 1946, Pariisi, Ranska) oli lääkäri ja sarjamurhaaja, joka tuomittiin kuolemaan 26 ihmisen murhasta Pariisissa osoitteessa "Rue Le Sueur 21".


title: Marcel Petiot

text: Marcel Petiot syntyi Auxerressa Burgundissa. Hänen vanhempansa työskentelivät postissa. Marcel oli perheen esikoinen ja pitkään ainoa lapsi. Kaksivuotiaana hänet lähetettiin asumaan tätinsä "Henrietta Bourdonin" ja tämän palvelijattaren luo. Naisten kertoman mukaan hän oli kuriton lapsi, jolla oli tapana kiduttaa hyönteisiä ja pikkulintuja.


title: Marcel Petiot

text: 17-vuotiaana Petiot jäi kiinni varastettuaan kirjeitä postilaatikosta. Lapsipsykologi diagnosoi hänellä tuolloin perinnöllisiä mielenterveysongelmia. Petiot erotettiin koulusta, ja hän jatkoi opintoja kotonaan tavoitteenaan tulla jonain päivänä lääkäriksi.


title: Marcel Petiot

text:
Ensimmäisen maailmansodan puhjettua Petiot liittyi armeijaan. Suurin osa hänen sotilasurastaan kului kuitenkin erilaisissa mielenterveyslaitoksissa. Vuonna 1922 Petiot palasi Auxerreen mukanaan kirje, jossa hänen todistettiin suorittaneen lääkärintutkinnon. On epäselvää, suorittiko Petiot todellisuudessa koskaan lääketieteen opintojaan.
Maaliskuussa 1944 Petiotin asunnon katolta oli tuprunnut hiiltyneen pihvin, toffeen ja kumin hajuista mustaa savua jo viisi päivää. Lopulta vastapäinen naapuri kyllästyi hajuun ja soitti paikalle poliisit. Kun sisään lopulta päästiin palokunnan voimin, odotti heitä siellä karmiva näky; kellarista löytyi kaksi luurankoa, kasa luita ja lihankappaleita. Uunissa paloi yhä tuli ja kun sen luukku avattiin, ulos tipahti hiiltynyt käsi.


title: Marcel Petiot

text: Suuren ihmisjoukon lisäksi paikalle saapui myös Marcel Petiot. Poliiseille hän väitti olevansa talon omistajan veli ja että ruumiit olivat Ranskaa miehittäviä saksalaisia ja maanpettureita. Hän antoi ymmärtää, että vastarintaliike oli paljastuksen johdosta vaarassa ja että hänen oli kiirehdittävä tuhoamaan 300 sen jäsenen arkistokorttia. Isänmaalliset poliisit uskoivat Petiotin tarinan ja päästivät hänet poistumaan. Petiot, hänen vaimonsa "Georgette" ja heidän 16-vuotias poikansa katosivat saman tien.


title: Marcel Petiot

text: Todellisuudessa ruumiit kuuluivat varakkaille juutalaisille, joita Petiot apureineen oli houkutellut luokseen lupaamalla auttaa heitä pakenemaan Ranskasta 25 000 - 50 000 frangin korvausta vastaan. Ohjeistukseksi oli annettu varata mukaan kaksi matkalaukkua täynnä arvotavaraa ilman henkilöpapereita tai muita tunnisteita. Pako Etelä-Amerikkaan vaati kuitenkin rokotuksia trooppisia tauteja vastaan, jotka Petiot oli myös luvannut hoitaa. Sukulaisten epäilyt Petiot vakuutti kirjoituttamalla uhreillaan postikortteja, joissa nämä totesivat olevansa turvassa.


title: Marcel Petiot

text: Poliisit saivat tutkimuksissaan selvitettyä että Petiot oli lähetyttänyt 47 matkalaukkua erääseen osoitteeseen. Matkalaukkujen sisältö ei tuonut lisäselvitystä – Petiot oli edelleen kateissa. Niinpä poliisit turvautuivat juoneen; Pariisi oli nyt vapautettu ja poliisi pyysi "Résistance"-lehteä kirjoittamaan artikkelin, jossa Petiot leimattiin saksalaisten kätyriksi. Juoni toimi ja parin päivän päästä lehden toimitukseen saapui Petiotin käsin kirjoittama kirje, jossa hän edelleen väitti kuuluvansa vastarintaliikkeeseen. Poliisi lähetti kopioita kirjeestä vastarintaliikkeelle ja pian hänen käsialansa tunnistettiinkin. Petiot jäi kiinni pariisilaiselta metroasemalta vain muutamaa päivää ennen aiottua pakoa Ranskasta.


title: Marcel Petiot

text: Syyttäjä vaati Marcel Petiotia tilille 27 ryöstömurhasta. Ranskan vastarintaliike kumosi Petiotin väitteet, että hän olisi työskennellyt yhteistyössä heidän kanssaan. Oikeudessa ylimielisesti käyttäytynyt Petition herätti suurta huomiota mediassa muun muassa torkkumalla ja piirtelemällä pilakuvia asianajajista istuntojen aikana. Petiot oli todennäköisesti murhannut yli 50 - mahdollisesti jopa 150 henkilöä, mutta hänet kyettiin todistamaan syylliseksi ainoastaan 26 murhaan. Hän sai rangaistukseksi kuolemantuomion, joka pantiin täytäntöön giljotiinilla 25. toukokuuta 1946.


title: 8 naista

text: 8 naista ("Huit femmes" eli "8 femmes") on François Ozonin vuonna 2001 ohjaama, ranskalais-italialaisena yhteistuotantona syntynyt elokuva, joka sai maailmanensi-iltansa 8. tammikuuta 2002 Ranskassa. Genreltään se on lähinnä rikoskomedia.


title: 8 naista

text: Nimensä mukaisesti elokuvassa on pääosassa kahdeksan naista. Useimmat heistä ovat ranskalaisen elokuvan kuuluisimpia tähtinäyttelijöitä. Ainoa niukka miesrooli on talon murhatulla isännällä Marcelilla.


title: 8 naista

text: Elokuva sijoittuu äveriääseen porvariskartanoon 1950-luvulle. Elokuvan alussa Marcelin vaimo Gaby on kutsunut joukon Gabyn lähisukulaisia maaseutukartanoonsa viettämään joulua. Näiden viiden eri-ikäisen naisen lisäksi talossa on taloudenhoitajatar Chanel ja sisäkkö Louise. Sitten paljastuu, että isäntä Marcel on murhattu vuoteeseensa. Makuuhuone lukitaan, jotta johtolangat eivät turmeltuisi. He yrittävät kutsua paikalle poliisin, mutta puhelinlinja on katkaistu ja autoa on sabotoitu. Jopa kartanon portti on jumissa ja lunta sataa yhä enemmän, joten he ovat eristyksissä muusta maailmasta. Niinpä he alkavat keskenään selvittää murhaajaa. Selvittelytyön kuluessa paljastuu suuri joukko mitä odottamattomampia salaisuuksia, joista naiset olisivat mieluiten vaienneet.


title: 8 naista

text: "8 naista" on voimakkaasti tyylitelty ja hyvin teatterimainen. Tyylittely ilmenee esimerkiksi Technicolor-värityksessä sekä Agatha Christien dekkarityylin parodisessa liioittelussa. Kuvaan istuvat hyvin myös kahdeksan musikaalimaista laulunumeroa, jotka kukin kahdeksan naista esittävät vuorollaan elokuvan kuluessa. Numerot ovat cover-versioita ranskalaisen kevyen musiikin 1900-luvun historiasta, ja näyttelijät laulavat ne itse. Teatterimaisuus näkyy muun muassa siinä, että kaikki elokuvan kohtaukset sijoittuvat saman talon eri huoneisiin ja että näyttelijät elokuvan lopuksi kerääntyvät riviin kameran eteen. Itse asiassa elokuva perustuu näytelmään: ranskalaisen näytelmäkirjailijan Robert Thomasin (1927−1989) "Huit femmes" -kappaleeseen, joka sai ensi-iltansa vuonna 1961 Pariisissa.


title: 8 naista

text: Alun perin ohjaaja Ozonin tarkoitus oli uudelleenfilmatisoida George Cukorin elokuva "Naiset" (1939), joka on kuuluisa siitä, että rooleissa on ainoastaan naisia, mutta hän päätyi lopulta Thomasin näytelmään. "8 naista" oli seuraavana vuonna valmistuneen "Swimming Poolin" ohella se elokuva, joka nosti hänet kansainväliseen tietoisuuteen. Elokuva voitti joitakin kansainvälisiä elokuvapalkintoja. Kotimaassaan Ranskassa se sai kaikkiaan 12 César-palkintoehdokkuutta, muttei voittanut yhtäkään.


title: Spree killer

text: Spree killer (englantia, ) tarkoittaa henkilöä, joka tekee kaksi murhaa lyhyellä aikavälillä vähintään kahdessa eri paikassa. Itse ilmiöstä käytetään nimeä killing spree ("tappopyrähdys"). Spree killer tekee murhasarjoja, joissa uhreja on monta, eikä murhaaja pidä taukoa kahta päivää pitempää. Sarjamurhaajilla on joskus taipumusta kääntyä spree killereiksi. Myös joillakin ryöstäjillä on taipumus kääntyä spree killereiksi.Huomattavia murha-aaltoja ovat muun muassa:


title: Ludivine Sagnier

text: Ludivine Sagnier (s. 3. heinäkuuta 1979, La Celle-Saint-Cloud, Yvelines, Ranska) on ranskalainen näyttelijä ja malli.


title: Ludivine Sagnier

text: Sagnier aloitti elokuvauransa lapsinäyttelijänä vuonna 1989. Hän on näytellyt useissa François Ozonin elokuvissa, joista erityisesti "Swimming Pool" on tuonut hänelle mainetta.


title: Werner Wichtig

text: Werner Wichtig, oikealta nimeltään Raimund Thielcke, (15. tammikuuta 1962 - 6. lokakuuta 1992) oli saksalainen laulaja. Hänen nimensä tuli saksalaisesta sarjakuvahahmo Werneristä.


title: Kaunojalkatatti

text:
Kaunojalkatatti ("Boletus calopus") on Suomessa erittäin harvinainen syötäväksi kelpaamaton tattilaji. Se on oliivinvärinen tai harmaanruskea ja kasvaa vähäravinteisissä lehti- ja havumetsissä ja kalliolla. Laji on kerran löydetty Kaarinan Piispanristiltä. Löytö vuodelta 1876 on ainoa manner-Suomesta varmistettu. Lajia on tavattu myös Ahvenanmaalta Syyskuussa 2008 lajin itiöemiä löydettiin Ruissalosta
Tatti on pahan makuinen, jalassa on verkkokuvionti.


title: Antti Hietala

text: Antti Hietala (s. 1958) on suomalainen teatteriohjaaja. Hän toimii helsinkiläisen Q-teatterin johtajana.


title: Antti Hietala

text: Teatterityönsä lisäksi Hietala on toiminut muun muassa yhtenä Sosiaali- ja terveysministeriön Mahdollista menestys -kampanjan keulakuvista.


title: Let Us Prey

text: Let Us Prey on englantilaisen doom metal -yhtye Electric Wizardin neljäs studioalbumi vuodelta 2002. Tyylillisesti levy noudattaa "Dopethronen" viitoittamaa tietä, mutta on entistäkin raskaampi ja synkempi sekä sludge-vaikutteita on entistäkin enemmän. Albumilla on myös joitakin yhtyeelle epätyypillisiä kokeiluita, esimerkiksi "We, the Undead" kulkee epätavallisen nopealla tempolla ja Justinin laulu on hänelle epätyypillistä rääyntää sekä tyylilajiltaan enemmänkin dark ambientia edustavassa "Night of the Shapessa" kuullaan pianoa ja viulua. Ambient-vaikutteita on havaittavissa muuallakin, sillä albumin kaikki raidat perustuvat pitkälti hypnoottiseen toistoon. Levy ei ole noussut suuren yleisön suosioon, mutta silti monet pitävät sitä yhtenä yhtyeen parhaista julkaisuista. Albumin yhdellekään kappaleelle ei ole julkaistu lyriikoita, ja se on viimeinen alkuperäisen Electric Wizard -kokoonpanon nauhoittama julkaisu.


title: Juurtotatti

text: Juurtotatti ("Boletus radicans") on Suomessa erittäin harvinainen syötäväksi kelpaamaton tattilaji. Siitä tunnetaan Suomessa ainoastaan yksi löytö. Sienen lakki on harmaanvalkoinen, halkeillut tai oliivinvärinen. Sienen jalka on kellertävä ja maku on karvas. Sieni kasvaa kalkkimailla lehdoissa ja puistomailla.


title: Veritatti

text: Veritatti ("Boletus erythropus") on Suomessa harvinainen syötäväksi kelpaamaton tattilaji. Väriltään se on tummanruskea tai oliivinvärinen, pillistö on keltainen. Se muistuttaa suuresti myrkyllistä tauriontattia ja on syytä jättää metsään kasvamaan. Tatti suosii lehtimetsiä, ja kasvaa nimenomaan lehmuksen seuralaisena. Sieni esiintyy Suomessa Lounais-Suomessa.


title: Ruututatti

text: Ruututatti ("Boletus chrysenteron" vanh. "Xerocomus chrysenteron") on punertava tammi- ja pyökkimetsissä kasvava tattilaji. Se on aiemmin luokiteltu samettitatteihin ("Xerocomus"), mutta molekyylibiologiset tutkimukset ovat osoittaneet, etteivät lajit ole kovin läheisiä sukulaisia samettitatille. Lähisukulainen on sen sijaan valeruututatti.


title: Ruututatti

text: Ruututattia esiintyy Suomessa maan eteläosassa. Jalka ja pillistö ovat valkoiset. Punertavat tatit on syytä jättää metsään, koska niissä on myrkyllisiä lajeja, kuten tauriontatti.


title: We Live

text: We Live on Electric Wizardin viides albumi, joka on julkaistu vuonna 2004. Se on yhtyeen ensimmäinen albumi uudella kokoonpanolla Tim Bagshawin ja Mark Greeningin jätettyä yhtyeen.


title: Valeruututatti

text: Valeruututatti ("Boletus porosporus" vanh. "Xerocomus porosporus") on Suomessakin maan eteläosan tammimetsissä kasvava huonosti tunnettu tattilaji. Se on sukua ruututatille. Valeruututatin lakki on oliivin- tai likaisenruskea, pillistö on keltainen ja sinertyy kosketettaessa. Jalka on kellertävä ja vanhemmiten ruskea.


title: Haisuseitikki

text: Haisuseitikki ("Cortinarius traganus") on yleinen, violetinvärinen seitikkilaji. Se kasvaa koko maassa havumetsissä. Sienen tuoksu on makea, mutta se ei sovellu ruokasieneksi. Lakki on violetti, vanhemmissa sieniyksilöissä ruskeankeltainen. Jalka on samoin violetti ja muuttuu vanhemmiten keltaisemmaksi, kuten myös sienen heltat. Houkuttelevan kauniit, violetin ja harmaan vivahteiset haisuseitikit saavat usein värjääjän innostumaan niiden käytöstä lankojen värjäyksessä. Violetti väri kuitenkin haihtuu keitettäessä taivaan tuuliin. Haisuseitikkejä voi kuitenkin käyttää vihreän värin aikaan saamiseksi. Samanlaista vihreää on vaikea saada mistään muusta luonnontuotteesta, joskin samantapaista löyhkäseitikkiä on kokeiltu.


title: Löyhkäseitikki

text: Löyhkäseitikki ("Cortinarius camphoratus") on violetti, isohko helttasieni, jonka paras tuntomerkki on voimakas, epämiellyttävä tuoksu. Kangasmetsissä tavattava syötäväksi kelpaamaton seitikkilaji. Se muistuttaa haisuseitikkiä, mutta on violetimpi, vanhemmiten ruskehtavan kermanväriseksi vaaleneva. Tämän lajin voi sekoittaa sinivalmuskaan, joka on syötävä sieni.


title: Löyhkäseitikki

text: Lakki, 3-10 cm, nuorena lähes puolipallomainen, myöhemmin kuperaksi laakeneva, lopulta lähes tasainen. Lakin pinta on sileän silkinhohtoinen, nuorena vaalea tai vaalean violetti, vanhemmiten keskeltä ruskettuva ja lopulta ruskeankermansävyiseksi haalistuva. Heltat nuorena violetit, mutta värjäytyvät vanhemmiten itiöpölystä ruskeiksi. Nuoren itiöemän helttoja peittää runsas vaaleanvioletti seitti. Jalka on 4-8 cm pitkä ja 1-2,5 cm paksu, tanakka ja tasapaksu, tai tyvestä nuijamainen. Jalka on lakin lailla vaalea tai violetti, nuorena vaaleansinisten, myöhemmin kellertävien, suojusvöiden kirjoma. Malto on violetti. Haju on voimakas ja epämiellyttävä, joidenkin mielestä hieman raakaa perunaa muistuttava.


title: Löyhkäseitikki

text: Hyvin yleinen koko maassa kuusen levinneisyysalueella. Kasvaa havumetsien, useimmiten tuoreiden kuusikoiden sammalikossa elo-syyskuussa. Löyhkäseitikki on kuusen mykorritsasieni.


title: Löyhkäseitikki

text: Seitikkiä on joskus käytetty lankojen värjäykseen.


title: Porraslimaseitikki

text: Porraslimaseitikki ("Cortinarius trivialis") on kupera Lapissa asti yleisenä kasvava seitikkilaji. Se on väriltään punaruskea. Seitikin tunnistaa ennen kaikkea hyvin limaisesta pinnasta. Heltat ovat vaaleat ja ruskettuvat sienen vanhetessa. Sieni on saanut nimensä siitä että sienen lima muodostaa porrasmaisia vöitä lakin pinnalle. Seitikki kasvaa erityisesti haavan ja raidan seuralaisena, tienvarsilla ja ojanpenkoilla. Porraslimaseitikki on yleinen koko maassa.


title: Informaatioähky

text: Informaatioähkyksi () kutsutaan tilaa, jossa ihminen on kykenemätön suodattamaan tarvitsemaansa informaatiota tietovirrasta ja tuntee tämän vuoksi itsensä ahdistuneeksi ja turhautuneeksi. Syinä ähkyyn voivat olla informaation paljous, väsymys, stressi sekä informaation tai datan käsittelyyn käytettävissä olevan ajan rajoittuneisuus ja tästä juontuvat paineet. Ähkyn perimmäisenä aiheuttajana saattaa toimia myös ihmisen taipumus suodattaa tietoa totuttujen mallien ja uskomusten mukaisesti. Tällöin ihminen voi kokea epämukavuutta ja uhkaa, jos uusi tieto on ristiriidassa hänen aiempien käsitystensä kanssa. Merkittävä infoähkyn aiheuttaja on niin sanotun informaatiolukutaidon puute, kykenemättömyys arvioida tietojen merkityksellisyyttä ja luotettavuutta. Tällainen toistaitoisuus vie voimavaroja tärkeän tiedon käsittelystä, kun ihminen käyttää aikaansa epäoleellisen informaation tarkasteluun.


title: Informaatioähky

text: Termiä käytetään kuvaamaan myös yleisellä tasolla tietoyhteiskunnan kehityksen suurissa ihmisjoukoissa ja yhteiskunnassa aiheuttamaa kitkavaikutusta; ihmiset kokevat jatkuvasti kasvavan tietomäärän hallinnan, oleellisten viestin löytämisen ja ymmärtämisen, mahdottomaksi.


title: Nurmimaamuna

text: Nurmimaamuna ("Bovista nigrescens") on nurmikoilla yleisenä kasvava maamuniin ("Bovista") kuuluva valkoinen sienilaji, joka kuitenkin tummuu vanhemmiten. Se on yleinen koko Suomessa. Laji on munanmuotoinen. Nuoret yksilöt ovat syötäviä, mutta maku huononee vanhemmiten ja nestemäinen vanhemman sienen malto ei myöskään ole omiansa houkuttelemaan ruokasienestäjää. Känsätuhkeloa sanotaan joskus maamunaksi, vaikka se on varsin erinäköinen.


title: Witchcult Today

text: Witchcult Today on doom metal -yhtye Electric Wizardin kuudes studioalbumi, joka julkaistiin 20. marraskuuta 2007. Tyyli on lähempänä perinteistä doom metalia kuin muilla levyillä, mutta stoner-vaikutteita löytyy musiikista edelleen. Suurin muutos lienee kuitenkin Justin Obornin laulutyylissä, jonka täysin puhtaat ja kirkkaat kaukaa kaikuvat vokaaliosuudet luovat albumille erityisen uhkaavan tunnelman ja antavat täten yhtyeelle todella raskaan doom-tunnelman. Obornin laulutavasta tulee monelle mieleen yhdysvaltalainen doom-yhtye Saint Vitus. Levyllä soittaa uusi rumpali Shaun Rutter, moottoripyöräharrastaja, joka tuli Justin Greavesin tilalle tämän jätettyä yhtyeen.


title: Nuijakuukunen

text: Nuijakuukunen ("Lycoperdon excipuliforme", vanh. "Calvatia excipuliformis") on valkoinen lehtimetsissä, avoimissa havumetsissä ja laitumilla kasvava valkoinen, piikikäs sienilaji. Nuoret yksilöt ovat valkoisia, ja vanhemmat mustia. Sienen itiöemä hajoaa vanhentuessaan. Sieni kasvaa yleisenä koko maassa kesästä myöhäissyksyyn. Nuijakuukunen muistuttaa känsätuhkeloa.


title: Luettelo ihmisistä, jotka ovat voittaneet Garri Kasparovin shakissa

text:
Seuraavat henkilöt ovat voittaneet Garri Kasparovin normaalissa turnauspelissä. Kasparovia pidetään yhtenä maailman vahvimmista shakinpelaajista lajin historiassa, ja hän on saavuttanut Elo-luvun 2 851.
Jotkut listatut pelaajat pelasivat Kasparovia vastaan kun hän oli melko nuori, ja jotkut olivat simultaanipelejä, joissa Kasparov pelasi useita pelaajia vastaan samaan aikaan. Näillä pelaajilla on (S) perässään. Pelaajat jotka voittivat Kasparovin, kun tämä oli alle 16-vuotias on (A16) -merkintä.


title: Jättikuukunen

text: Jättikuukunen ("Calvatia gigantea", aiemmin "Langermannia gigantea") on usean kilon painoiseksi kasvava kuukuslaji. Sieni on nuorena valkoinen, ja muuttuu myöhemmin oliivinruskeaksi. Sieni on Suomessa paikoittainen, jättikuukunen suosii typpipitoisia maita, kuten laitumia. Sieni on nuorena syötävä, mutta myöhemmin muuttuu pahan makuiseksi.


title: Ukonkuukunen

text: Ukonkuukunen ("Lycoperdon utriforme", vanh. "Calvatia utriformis") on pallomainen valkoinen sienilaji, joka kasvaa Suomessa paikoitellen typpipitoisilla alueilla, kuten laitumilla. Laji on nuorena syötävä, mutta vanhemmiten pahan makuinen.


title: Ryhmätuhkelo

text: Ryhmätuhkelo ("Lycoperdon pyriforme") on puna- tai kellanruskea päärynämäinen tuhkelolaji, joka kasvaa yleisenä koko Suomessa. Se on pahan hajunsa vuoksi huono ruokasieni. Syötävä vain kun sisusta on valkoinen ja kiinteä. Malto muuttuu sienen eläessä aluksi nestemäiseksi kellanvihreäksi, sitten oliivinruskeaksi ja lopulta pöliseväksi mustaksi itiömassaksi. Se kasvaa useimmiten lehtipuiden kannoilla suurina ryhminä. Lähisukulainen on känsätuhkelo.


title: Sandra Eriksson

text: Sandra Elisabet Eriksson (s. 4. kesäkuuta 1989 Uusikaarlepyy) on suomenruotsalainen kestävyysjuoksija, jonka päämatka on 3 000 metrin estejuoksu. Hän edustaa IK Falkenia, jota ennen hänen seuransa oli vuoteen 2013 saakka IF Nykarlebynejden. Häntä on valmentanut vuodesta 2015 Oscar Gidewall ja tätä ennen vuosina 2006–2015 Guy Storbacka. Eriksson on vuosien 2007–2016 Suomen mestari 3000 metrin estejuoksussa.


title: Sandra Eriksson

text: Eriksson asuu ja harjoittelee Tukholmassa. Myös hänen sisarensa Zenitha (1992) ja Heidi Eriksson (1986) ovat kansallisen tason juoksijoita.


title: Sandra Eriksson

text: Eriksson on voittanut naisten estejuoksun Suomen mestaruuden kymmenenä peräkkäisenä vuonna: 2007, 2008, 2009, 2010, 2011, 2012, 2013, 2014, 2015 ja 2016. Kalevan kisoissa 2018 hän sijoittui toiseksi. Erikssonin ennätys 3 000 metrin estejuoksussa on 12. heinäkuuta 2014 juostu Suomen ennätysaika 9.24,70.


title: Sandra Eriksson

text: 1 500 metrillä Eriksson on voittanut SM-kultaa Kajaanissa 2010 ja Kuopiossa 2014. Espoon kisoissa 2009 hän sijoittui toiseksi. Eriksson on voittanut SM-kultaa myös 5 000 metrillä vuonna 2010 ja 2012.


title: Sandra Eriksson

text: Sisäratojen SM-kilpailuissa Eriksson on voittanut 3 000 metrillä kultaa Mustasaaressa 2009, Helsingissä 2011 sekä Tampereella 2012 ja 2016 sekä hopeaa Joensuussa 2008. 1 500 metrillä hän sai hopeaa Mustasaaressa 2009. 3 000 metrillä Erikssonin ennätys on 8.55,13, jonka hän juoksi Turussa 25. kesäkuuta 2014. Sisäradoilla hän on juossut 8.54,06.


title: Sandra Eriksson

text: Maastojuoksun SM-kilpailuissa Eriksson on voittanut kultaa vuosina 2012, 2013 ja 2014.


title: Sandra Eriksson

text: Eriksson sijoittui kymmenenneksi 19-vuotiaiden EM-kilpailujen 3 000 metrin estejuoksussa Hengelossa heinäkuussa 2007. Seuraavana kesänä hän oli viides saman ikäluokan MM-kilpailuissa Bydgoszczissa uudella 19- ja 22-vuotiaiden Suomen ennätysajalla 10.00,87.


title: Sandra Eriksson

text: Aikuisten arvokisoihin Eriksson on osallistunut vuodesta 2009. Berliinin MM-kisoissa 2009, Barcelonan EM-kisoissa 2010 ja Daegun MM-kisoissa 2011 Eriksson jäi alkueriin.


title: Sandra Eriksson

text: Helsingin EM-kisoissa 2012 Eriksson selviytyi alkuerästään 3 000 metrin esteissä loppukilpailuun sijoittuen lopulta kymmenenneksi ajalla 9.48,19. Lontoon olympialaisissa 2012 ja Moskovan MM-kisoissa 2013 hän karsiutui alkuerissä.


title: Sandra Eriksson

text: Zürichin EM-kilpailuissa 2014 Eriksson eteni loppukilpailuun ollen yhdeksäs ajalla 9.47,95. Prahan EM-hallikilpailuissa 2015 hän sijoittui 3 000 metrin juoksussa viidenneksi SE-ajalla 8.54,06. Eriksson osallistui Pekingin MM-kilpailuihin 2015, mutta oli alkuerien 23:s eikä päässyt jatkoon.


title: Sandra Eriksson

text: Amsterdamin EM-kisoissa 2016 hän pääsi loppukilpailuun, jossa oli kymmenes ajalla 9.45,71. Maaliskuussa 2016 hänet valittiin myös Rion olympialaisiin 2016. Olympialaisissa hän karsiutui alkuerissä.


title: Harmaatorvisieni

text: Harmaatorvisieni ("Pseudocraterellus sinuosus") on harvinaisena Lounais-Suomessa kasvava torvisienilaji. Sen lähin sukulainen on mustatorvisieni. Se suosii lehtometsiä ja varsinkin tammen ja pähkinäpensaan seuraa. Laji on hyvä ruokasieni. Se on väriltään harmaanruskea.


title: Standard Liège

text: Standard Liège, koko nimeltään Royal Standard de Liège, on jalkapalloseura Liègen kaupungista Belgiasta.


title: Jyvästatti

text: Jyvästatti ("Suillus granulatus") on ruskeankeltainen tai punaruskea voitatteihin ("Suillus") kuuluva tattilaji, joka kasvaa harvinaisina Etelä-Suomen kalkkipitoisilla alueilla. Sieni on miedon makuinen, hedelmäiselle tuoksuva ja hyvä ruokasieni. Jyvästatti on männyn seuralainen. Pillistö ja jalka ovat vaaleankeltaisia. Pintakelmu on märkänä limainen ja kuivana tahmea.


title: Jyvästatti

text: Jyvästatin voi sekoittaa voitattiin ("Suillus luteus"), turjantattiin ("Suillus clintonianus") tai lehtikuusentattiin ("Suillus grevillei"). Nekin ovat samanarvoisia hyviä ruokasieniä, joten sekoittumisesta ei ole suurta haittaa.


title: Eemeli Salomäki

text: Eemeli Niko Antero Salomäki (s. 11. lokakuuta 1987 Turku) on suomalainen seiväshyppääjä. Hän edustaa Someron Esaa ja häntä valmentaa Petri Salomäki. Aiemmin valmentajana toimi myös Jari Holttinen. Elokuussa 2016 hän ilmoitti lopettavansa aktiiviuransa.


title: Eemeli Salomäki

text: Salomäki on voittanut Kalevan kisoissa viidesti seiväshypyn SM-kultaa: Tampereella 2008 (535 cm), Espoossa 2009 (560 cm), Lahdessa 2012 (550 cm), Vaasassa 2013 (540 cm) ja Porissa 2015 (530 cm). Turussa 2011 hän oli toinen tuloksella 554 cm.


title: Eemeli Salomäki

text: Salomäen viimeisiksi jäävissä Kalevan kisoissa 2017 hän osallistui kymmenotteluun, seiväshyppyyn, pituushyppyyn ja 110 metrin aitajuoksuun.


title: Eemeli Salomäki

text: Hallikilpailuissa Salomäki on voittanut SM-kultaa Turussa 2010 (532 cm), Tampereella 2012 (545 cm), Jyväskylässä 2013 (545 cm), Rovaniemellä 2014 (532 cm), Tampereella 2015 (530 cm) sekä hopeaa Helsingissä 2011 (530 cm) ja Tampereella 2016 (525 cm). Moniotteluiden SM-hallikilpailuista hän on saavuttanut seitsenottelussa hopeaa 2015 ja pronssia 2017.


title: Eemeli Salomäki

text: Syksyllä 2010 Suomen Urheiluliiton hallitus langetti Salomäelle lievästä dopingrikkeestä kolmen kuukauden kilpailukiellon ajalle 29. syyskuuta – 27. joulukuuta 2010. Salomäen elokuussa antamasta dopingnäytteestä löytyi indometasiinia, joka oli peräisin Salomäen olkapäävamman hoitoon käyttämästä särkylääkkeestä. Lieventävänä seikkana pidettiin sitä, että lääkeaine oli virheellisesti merkitty sallituksi ADT:n kiellettyjen aineiden oppaaseen. Salomäki ei saanut lääkkeen käytöstä urheilullista hyötyä, mutta hän menetti Joensuun Eliittikisoissa saamansa mitalit, palkinnot ja palkintorahat.


title: Eemeli Salomäki

text: Pekingin alle 20-vuotiaiden MM-kilpailuissa Salomäki karsiutui loppukilpailusta tuloksella 510 cm. Aikuisten maaottelussa hän edusti Suomea ensimmäisen kerran Suomi–Ruotsi-maaottelussa 2008.


title: Eemeli Salomäki

text: Berliinin MM-kilpailuissa 2009 Salomäki karsiutui loppukilpailusta tuloksella 540 cm ja Barcelonan EM-kilpailuissa 2010 ennätystään sivunneella tuloksella 560 cm. Helsingin EM-kisoissa 2012 Salomäki karsiutui loppukilpailusta tuloksella 530 cm. Salomäki karsiutui loppukilpailusta myös Göteborgin EM-hallikilpailuissa 2013 tuloksella 540 cm.


title: Eemeli Salomäki

text: Salomäen seiväsennätys on ulkona 560 cm (2009) ja hallissa 555 cm (2012).


title: Eemeli Salomäki

text: Salomäki on hypännyt myös pituutta, jossa hänen ennätyksensä on 757 cm (2013). Kymmenottelussa hänen ennätyksensä on 6 283 pistettä (2007).


title: Sähkötupakka

text: Sähkötupakka tai sähkösavuke on tekninen laite, jonka kautta hengitetään yleensä nikotiinipitoista höyryä. Sähkötupakka poikkeaa merkittävästi perinteisestä savukkeesta, sillä sähkötupakkaa ei polteta. Koska siinä ei tapahdu palamista, se ei tuota savua, häkää, tervaa eikä muita haitallisia palamisyhdisteitä. Sähkötupakka ei myöskään sisällä tupakkaa. Laitteesta on myös käytetty nimitystä sähköinen nikotiininannostelija.


title: Sähkötupakka

text: Sähkötupakka voi muistuttaa ulkonäöltään savuketta, mutta mallit ovat kehittyneet jatkuvasti yhä enemmän perinteisistä savukkeista poikkeavaan suuntaan. Laite koostuu akusta, valmiiksi täytetystä tai itse täytettävästä nestesäiliöstä sekä höyrystimestä eli atomisaattorista, joka lämmittää sinne säiliöstä päätyvän nesteen höyryksi. Nesteen höyrystyminen tapahtuu mallista riippuen joko manuaalisesti nappia painamalla tai automaattisesti imaisun yhteydessä. Höyryn muodostamiseen käytettävät nesteet koostuvat pääosin propyleeniglykolista ja/tai glyseriinistä sekä makuaineista. Saatavilla on sekä nikotiinittomia nesteitä että erivahvuisia nikotiininesteitä.


title: Sähkötupakka

text: Sähkötupakan käyttäjäkunta koostuu etupäässä tupakoinnin vähentämiseen tai lopettamiseen pyrkivistä tupakoitsijoista ja entisistä tupakoitsijoista. Sähkösavukkeiden säännöllinen käyttö ilman aiempaa tupakointitaustaa on marginaalista sekä aikuisten että nuorten keskuudessa.


title: Sähkötupakka

text: Esimerkiksi Englannin ASH:n vuonna 2015 julkaiseman tilastoraportin mukaan kolme viidesosaa sähkösavukkeita Iso-Britanniassa käyttävästä aikuisväestöstä on tupakoitsijoita, kaksi viidesosaa entisiä tupakoitsijoita. Ensin mainitussa ryhmässä sähkösavukkeita käytetään pääasiallisesti tupakoinnin vähentämiseen, jälkimmäisessä tupakoinnin lopettamiseen.


title: Sähkötupakka

text: Nuorten keskuudessa sähkösavukkeiden säännöllinen käyttö on ASH:n mukaan harvinaista. Viikoittain sähkösavukkeita ilmoitti käyttäneensä 0,5% brittinuorista käytön rajoittuessa etupäässä tupakointitaustan omaaviin nuoriin.


title: Sähkötupakka

text: Sähkösavukkeiden käyttö kytkeytyy vahvasti tupakointitaustaan myös Suomessa. THL:n mukaan 15-65 -vuotiaista suomalaisista sähkösavukkeita käyttää kaikkiaan noin kolme prosenttia, joista tupakoimattomien osuus on "käytännössä olematon".


title: Sähkötupakka

text: Sähkösavukkeiden käyttö suomalaisnuorten keskuudessa vaihtelee iän ja sukupuolen mukaan. Vuoden 2015 Nuorten terveystapatutkimuksen mukaan nuorimmassa ikäryhmässä (12-vuotiaat) "sähkösavukkeiden nykyinen käyttö oli hyvin harvinaista". Enimmillään sähkösavukkeita käyttivät 18-vuotiaat pojat, joista 3,5% ilmoitti käyttävänsä sähkösavukkeita päivittäin. THL:n mukaan sähkösavukkeiden kokeilut ja käyttö olivat "vähäisiä niiden keskuudessa, jotka eivät tupakoineet tai nuuskanneet".


title: Sähkötupakka

text: Heli Kaartisen vuonna 2015 opinnäytetyönä tekemässä kyselytutkimuksessa vain kaksi 692:sta kyselyyn vastanneesta sähkösavukkeiden käyttäjästä ei ollut tupakoinut ennen sähkösavukkeisiin tutustumistaan. Sähkösavukkeita käytettiin tupakoinnin lopettamisen apuvälineenä.


title: Sähkötupakka

text: Sähkösavukeyritys PaulSaaren vuonna 2015 käyttäjäkunnan keskuudessa toteuttamassa kyselytutkimuksessa vastaajista 97,1% ilmoitti tupakoineensa ennen sähkösavukkeisiin siirtymistään. Vastaajista 87,6% kertoi siirtyneensä sähkötupakkaan lopettaakseen tupakoinnin ja lisäksi kaikista vastaajista 79,2% kertoi yrittäneensä lopettaa tupakoinnin aikaisemmin muilla keinoilla.


title: Sähkötupakka

text: Sähkötupakan on pelätty houkuttelevan tupakoimattomia nuoria tupakkakokeilujen pariin. Hypoteesin tueksi on esitetty havaijilaisten nuorten keskuudessa vuosien 2013-2014 välillä tehtyä tutkimusta, minkä mukaan sähkösavukkeita kokeilleet nuoret kokeilivat sittemmin keskimääräistä useammin myös tupakointia.


title: Sähkötupakka

text: Tutkimus on saanut asiantuntijatahoilta kritiikkiä muun muassa siitä, että se ei osoita syy-seuraussuhdetta sähkösavukkeiden käytön ja tupakkakokeilujen välillä, vaan samat nuoret olisivat saattaneet kokeilla tupakointia myös ilman sähkösavukkeita: tupakka- ja nikotiinituotteista kiinnostuneiden nuorten tiedetään tyypillisesti kokeilevan monia eri vaihtoehtoja. Kritiikkiä on saanut osakseen myös se, että sähkösavukkeiden "käytöksi" ja "tupakoinniksi" laskettiin jo yksikin kokeilukerta. Säännöllisesti tupakoivien määrä pysyi tosiasiallisesti muuttumattomana koko tutkimusajan.


title: Sähkötupakka

text: Monien asiantuntijatahojen, esimerkiksi em. Englannin ASH:n, mukaan tähänastinen näyttö ei anna viitteitä siitä, että sähkösavukkeet houkuttelisivat tupakoimattomia nuoria tupakointiin. Sen sijaan ASH toteaa nuorten tupakoinnin vähentynyneen sähkösavukkeiden markkinoilletulon jälkeen.


title: Sähkötupakka

text: Vastaava kehityssuunta on havaittu myös esimerkiksi Yhdysvalloissa ja Ranskassa. Aiempaa jyrkempi laskusuuntaus tupakoinnissa on tapahtunut samanaikaisesti myös aikuisväestön keskuudessa. Selittäväksi tekijäksi on arveltu sähkösavukkeiden tupakointia syrjäyttävää vaikutusta tupakoitsijoiden keskuudessa.


title: Sähkötupakka

text: Yleisen arvion mukaan maailmassa on 20-40 miljoonaa sähkötupakoitsijaa. Määrän uskotaan ylittävän 55 miljoonaa sähkötupakan käyttäjää vuonna 2021.


title: Sähkötupakka

text: Lääkelaitos kielsi heinäkuussa 2008 nikotiinillisten sähkötupakkatuotteiden myynnin Suomessa, koska nikotiinia sisältävät tuotteet luokitellaan lääkevalmisteiksi.


title: Sähkötupakka

text: Vantaan käräjäoikeus vapautti helmikuussa 2011 nikotiinipitoisia sähkötupakkavalmisteita ilman lääkemääräystä tilanneen miehen lääkerikossyytteestä sillä perusteella, ettei reseptiä tarvittu koska kerta-annokset olivat niin pieniä. Tämän seurauksena Tulli luovutti pysäyttämänsä sähkötupakkatilaukset niiden tilaajille.


title: Sähkötupakka

text: 1. tammikuuta 2012 voimaan tulleen tupakkalain muutoksen myötä sähkötupakan mainonta internetissä kiellettiin. Tupakkalain ikärajaa koskeva sääntely koskee myös sähkötupakkalaitteita ja niissä käytettäviä nikotiinittomia nesteitä. Nikotiinia sisältävät nesteet kuuluvat lääkelain piiriin.


title: Sähkötupakka

text: Sähkötupakkaa ja siinä käytettävää nikotiinitonta nestettä saa myydä Suomessa. Elokuussa 2016 tuli voimaan uusi tupakkalaki, jonka piiriin myös sähkösavukkeet otettiin. Laissa sähkösavukkeiden myynti ja markkinointi rinnastetaan tupakkaan ja itse tuotteita säännellään monin eri tavoin.


title: Sähkötupakka

text: Sähkötupakka tuotteiden tilaaminen ulkomailta on uuden lain mukaan kiellettyä. Suomen sisäisessä myynnissä nikotiininesteitä saa myydä maksimissaan 10ml pulloissa, joiden suurin sallittu nikotiinipitoisuus on 20 mg/ml. Nikotiininesteitä ja sähkösavukkeita myydään niin erikoisliikkeissä, kuin tavallisissa marketeissa, kioskeilla ja huoltoasemilla.


title: Sähkötupakka

text: Ulkomailta nikotiininesteitä saa tuoda vähintään 24 tuntia kestäneeltä matkalta enintään 10ml, jonka enimmäisvahvuutta ei uudessa laissa määritelty.


title: Sähkötupakka

text: Terveyden ja hyvinvoinnin laitoksen (THL) ylilääkäri Antero Heloman mukaan on hyvin todennäköistä, että sähkötupakka ei ole yhtä haitallista kuin tavallinen tupakka. THL ei ole laitoksena ehdottanut sähkötupakan kieltämistä mutta suosittelee käyttämään tupakoinnin lopettamisessa perinteisiä nikotiinikorvaustuotteita ja vieroituslääkkeitä.


title: Sähkötupakka

text: Sähkötupakka voi räjähtää siinä olevien litiumakkujen takia. Räjähdys voi aiheuttaa vakavia vammoja tai jopa näön menetyksen, reiän kitalakeen ja palovammoja. Räjähtävä sähkötupakka voi myös sytyttää tulipalon. Etenkin ns. 'mekaaniset' sähkötupakat ovat vaarallisempia kuin tavalliset, koska niistä puuttuu lämpötilaa ja virtaa rajoittavat komponentit ja suojaus oikosulun varalta.


title: Sähkötupakka

text: Vastaavia ongelmia on ilmennyt myös muissa litiumakkuja käyttävissä laitteissa, kuten matkapuhelimissa. Sähkösavukkeiden kohdalla ongelmatilanteissa on tyypillisesti kyse käyttäjän virheestä, esim. väärän latauslaitteen käytöstä. Vakavat henkilövahingot ovat harvinaisia. Esimerkiksi Yhdysvalloissa raportoitiin vuosien 2009-2014 välillä kaksi sähkösavukkeisiin liittyvää vakavaa palovammatapausta.


title: Sähkötupakka

text: Sähkötupakasta on löydetty joitakin terveydelle haitallisia aineita, mutta huomattavasti vähemmän kuin tavallisista savukkeista. Terveysriskejä koskevaa keskustelua on käyty etenkin sähkötupakasta löydetyistä syöpää aiheuttavista nitrosamiineista ja Yhdysvaltain elintarvike- ja lääkevirasto FDA:n vuonna 2009 tekemästä dietyleeniglykolilöydöksestä.


title: Sähkötupakka

text: Nitrosamiineja on löydetty yhtä millilitraa kohden (sis. useita kerta-annoksia) keskimäärin tuhannesosan verran yhden savukkeen sisältämästä nitrosamiinimäärästä. Määrää ei pidetä terveydelle haitallisena. Vastaavia nitrosamiinipitoisuuksia esiintyy esimerkiksi jo hyväksytyssä käytössä olevissa nikotiinikorvaustuotteissa.


title: Sähkötupakka

text: Dietyleeniglykolilesiintymä puolestaan on osoittautunut yksittäiseksi poikkeustapaukseksi, ts. kyseistä ainetta ei ole löydetty muissa laboratoritesteissä. Myöskään ko. löydöksestä ei sellaisenaan aiheutunut terveysriskiä.


title: Sähkötupakka

text: Useista makeanmakuisista sähkötupakkanesteistä on löytynyt myös diasetyylia, jolla saadaan aikaan voin ja kerman makua, ja jonka pitkäaikainen hengittäminen suurina määrinä saattaa aiheuttaa bronchiolitis obliterans -nimistä keuhkosairautta (ns. popcorn-keuhko). Kyseisten nesteiden keskimääräiset diasetyylipitoisuudet ylittävät tiukimmat turvarajat mutta jäävät keskimäärin sadasosaan tupakasta saatavista diasetyylimääristä. Tupakoinnin ei ole havaittu aiheuttavan em. sairautta. Sähkösavukenesteissä diasetyylin käytöstä pyritään pääsemään eroon kokonaan.


title: Sähkötupakka

text: Yhdysvaltalaisen Drexelin yliopiston elokuussa 2013 julkaiseman, siihenastista sähkötupakkatutkimusta yhteenkokoavan tutkimusraportin mukaan sähkötupakkanesteistä tai -höyrystä ei ole löydetty terveydelle vaarallisia määriä haitallisia aineita.


title: Sähkötupakka

text: "Chest"-lehdessä vuonna 2011 julkaistussa tutkimuksessa sähkötupakan käytön havaittiin aiheuttavan hengitysteiden toimintaan ainakin lievästi ja väliaikaisesti heikentäviä vaikutuksia. Tutkijoiden mukaan kyseisillä tilastollisesti havaittavilla vaikutuksilla ei kuitenkaan ole välttämättä kliinistä merkitystä.


title: Sähkötupakka

text: Helmikuussa 2013 "Inhalation Toxicology" -lehdessä julkaistun tutkimuksen mukaan sähkötupakan käyttö ei aiheuta olennaisia muutoksia käyttäjän välittömässä keuhkotoiminnassa.


title: Sähkötupakka

text: Sähkötupakan käytöllä ei ole havaittu akuutteja vaikutuksia käyttäjän sydäntoimintaan (Onassis Cardiac Surgery Center 2012) tai verenkuvaan ("Food and Chemical Toxicology" 2012), päinvastoin kuin tupakoinnilla.


title: Sähkötupakka

text: Englannin terveysvirasto (PHE) vuonna 2015 julkaiseman raportin mukaan sähkösavukkeet ovat 95 prosenttia turvallisempia kuin tavalliset savukkeet ja myös tehokas apu tupakoinnin lopettamisessa.


title: Sähkötupakka

text: Sähkötupakan ei ole havaittu vapauttavan ympäristöönsä olennaisia määriä haitallisia aineita eikä se tuota lainkaan passiivisen tupakoinnin haitallisinta muotoa, ns. sivusavua (sähkötupakan kohdalla "sivuhöyryä"), joka syntyy savukkeen palaessa itsekseen imaisujen välillä. Sähkötupakka tuottaa höyryä vain imaisun yhteydessä, joten ympäristöön ei vapaudu lainkaan käyttäjän omassa elimistössä suodattumatonta höyryä.


title: Sähkötupakka

text: Vuonna 2008 antamassaan lausunnossa WHO pitää mahdollisena, että sähkötupakka auttaa tupakoinnin lopettamisessa, mutta sitä ei voida markkinoida kyseiseen tarkoitukseen ennen kuin siitä on kertynyt tieteellistä näyttöä. Tämän jälkeen asiasta on tehty useita tutkimuksia ja käyttäjäkyselyjä, joiden mukaan sähkötupakasta on ollut hyötyä sekä tupakoinnin vähentämisessä että sen lopettamisessa.


title: Sähkötupakka

text: Poikkeuksen muodostaa Kalifornian yliopistossa helmikuussa 2016 julkaistu tutkimus, jonka mukaan sähkötupakalla ei olisi merkittävää positiivista vaikutusta tupakoinnin lopettamiseen. Tutkimusta on kuitenkin kritisoitu laajalti virheellisistä tutkimustavoista ja harhaanjohtavista johtopäätelmistä.


title: Sähkötupakka

text: Vuonna 2014 "International Journal of Environmental Research and Public Health" -lehdessä julkaistun, yli 19 000 sähkötupakan käyttäjää kattavan kansainvälisen kyselytutkimuksen mukaan 81 prosenttia vastanneista oli päässyt eroon tupakasta korvaamalla sen sähkösavukkeilla. Ne 19 prosenttia sähkösavukkeiden käyttäjistä, jotka edelleen tupakoivat, olivat vähentäneet tupakointiaan keskimäärin kahdestakymmenestä savukkeesta neljään savukkeeseen päivässä.


title: Sähkötupakka

text: Heli Kaartisen opinnäytetyönä sähkösavukkeiden käyttäjäkunnan keskuudessa tekemässä kyselytutkimuksessa 94% vastanneista oli lopettanut tupakoinnin sähkösavukkeisiin siirryttyään. Myös sähkösavukkeiden rinnalla tupakointia edelleen jatkaneiden tupakointi oli "vähäistä ja satunnaista, kertaluonteista".


title: Sähkötupakka

text: Sähkösavukeyritys PaulSaaren vuonna 2015 toteuttamassa sähkötupakkakyselyssä 83,7% vastanneista kertoi lopettaneensa tupakoinnin tai vähentäneensä sitä sähkötupakan avulla.


title: Sähkötupakka

text: Oman ryhmänsä sähkösavukkeiden käyttäjäkunnasta muodostavat sähkösavukkeita ja savukkeita rinnakkain käyttävät tupakoitsijat. Tyypillisesti rinnakkaiskäyttö vähentää tupakointia huomattavissa määrin. Esimerkiksi vuoden 2014 Ranskan terveysbarometrin mukaan 80% savukkeita ja sähkösavukkeita rinnakkain käyttäneistä oli vähentänyt tupakointiaan keskimäärin 8,9 savukkeella päivässä.


title: Sähkötupakka

text: Vuoden 2015 Eurobarometrin mukaan Euroopassa oli kaikkiaan noin neljä miljoonaa sähkösavukkeiden käytön myötä tupakoinnin lopettanutta ja noin viisi miljoonaa tupakointiaan vähentänyttä tupakoitsijaa.


title: Sähkötupakka

text: Huhtikuussa 2016 brittiläinen Royal College of Physicians julkaisi laajan raportin sähkösavukkeista ja muista nikotiinituotteista, jotka eivät sisällä tupakkaa. Raportin mukaan sähkösavukkeet ovat nikotiinikorvaustuotteita suositumpia ja tehokkaampia tupakoinnin lopettamisessa. Terveysriskien arvioidaan olevan "tuskin yli viittä prosenttia tupakoinnin terveysriskeistä ja voivat olla huomattavasti tätäkin pienemmät". Sähkösavukkeet eivät myöskään ole houkutelleet tupakoimattomia tupakointiin tai sähkösavukkeiden säännölliseen käyttöön. Käyttäjäkunta rajoittuu lähes kokonaan ennen sähkösavukkeiden käyttöä tupakoineisiin, jotka käyttävät sähkösavukkeita tupakoinnin lopettamiseen ja tupakoinnin haittojen vähentämiseen. Näistä syistä johtuen tupakoitsijoita tulisi kannustaa vaihtamaan tupakasta sähkösavukkeisiin.


title: Rusko-onttotatti

text: Rusko-onttotatti ("Suillus cavipes" vanh. "Boletus cavipes") on Suomessa harvinainen kullankeltainen tai ruosteenruskea tattilaji. Lakki on muodoltaan kuperan poimuinen. Maku on mieto ja tatti on kelvollinen ruokasieni. Jalka on kirkkaankeltainen, yläosassa hento verkkokuvionti. Pillistö on oliivinvärinen tai keltainen. Sieni kasvaa lehtikuusien alla.


title: Valvatit

text: Valvatit ("Sonchus") on asterikasvisuku, johon kuuluu noin 70 eri lajia vanhassa maailmassa, varsinkin Välimeren alueella. Yleisin Suomessa kasvava valvatti on monivuotinen peltovalvatti ("Sonchus arvensis"). Myös yksivuotiset otavalvatti ("Sonchus asper") ja kaalivalvatti ("Sonchus oleraceus") ovat verraten yleisiä.


title: Vilho Harinen

text: Vilho Harinen (käytti Saksassa peitenimeä Harris) (4. joulukuuta 1884 Rääkkylä – 14. huhtikuuta 1963) oli suomalainen jääkärivänrikki. Hänen vanhempansa olivat työnjohtaja Mikko Harinen ja Maria Päivinen. Hänet vihittiin avioliittoon vuonna 1921 Hilma Paavolan kanssa.


title: Vilho Harinen

text: Harinen kävi kansakoulun ja Suomen liikemiesyhdistyksen liikeapulaisiltakurssit Helsingissä.


title: Vilho Harinen

text: Opintojensa jälkeen Harinen siirtyi Joensuun postikonttorin ylimääräiseksi postiljooniksi 8. joulukuuta 1905 ja yleni postivaunupiirin vakinaiseksi postiljooniksi 1. tammikuuta 1915. Hän toimi ollessaan matkapostiljoonina Tornion–Seinäjoen rataosalla aktivistien salaisen postin kuljettajana vuosina 1915–1916.


title: Vilho Harinen

text: Harinen liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 6. huhtikuuta 1917, josta hänet siirrettiin pataljoonan 2. komppaniaan 7. elokuuta 1917.


title: Vilho Harinen

text: Hän saapui Suomeen (Vaasaan) jääkäreiden pääjoukon mukana jefreitteriksi ylennettynä 25. helmikuuta 1918. Hänet komennettiin Suomen sisällissotaan 3. Jääkärirykmentin 7. jääkäripataljoonan 2. komppaniaan. Hän otti osaa taisteluihin Tampereella, Aittolahdessa, Lyykylässä, Mannikkalassa ja Talissa.


title: Vilho Harinen

text: Harinen palveli sisällissodan jälkeen edelleen 3. Jääkärirykmentissä, jonka nimi muutettiin ensin Jääkärirykmentti n:o 3:ksi ja myöhemmin Savon jääkärirykmentti n:o 3:ksi ja lopuksi Uudenmaan rykmentiksi. Hän toimi rykmentissä komppanianvääpelinä. Hänet määrättiin 14. marraskuu 1919 2. pataljoonan adjutantiksi ja 23. toukokuuta 1920 alkaen rykmentin esikuntavääpeliksi sekä 1. kesäkuuta 1923 pataljoonan varusupseeriksi ja 1. kesäkuuta 1924 alkaen 1. pataljoonan taloudenhoitajaksi. Tampereen rykmenttiin 5. komppanian vääpeliksi hän siirtyi 1. elokuuta 1925, josta hänet siirrettiin 1. huhtikuuta 1926 rykmentin ase-, ammus- ja pioneerivaraston hoitajaksi ja 1. syyskuuta 1928 rykmentin asevaraston hoitajaksi ja edelleen 1. toukokuuta 1934 rykmentin esikuntavääpeliksi. Missä tehtävässä hän toimi aina talvisodan syttymiseen saakka.


title: Vilho Harinen

text: Talvi- ja jatkosotaan Harinen osallistui Tampereen suojeluskunnan vahtimestarina ja varastonhoitajana, mistä hän siirtyi sotien jälkeen Oy Ratinanlinnan vahtimestariksi, missä toimessa oli vuoteen 1955 saakka. Hänet on haudattu Tampereelle.


title: Luettelo katedraaleista ja tuomiokirkoista

text: Tämä on luettelo katedraaleista ja tuomiokirkoista.


title: Karl Hassel

text: Karl Johan Markus Hassel (27. helmikuuta 1895 Kalajoki – 15. joulukuuta 1972) oli suomalainen jääkärivääpeli. Hänen vanhempansa olivat koneenkäyttäjä John William Hassel ja Mathilda Lindroos.


title: Karl Hassel

text: Hassel kävi seitsemän luokkaa Kokkolan ruotsalaista yhteiskoulua.


title: Karl Hassel

text: Hassel liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 4. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan pioneerikomppaniaan 23. syyskuuta 1917.


title: Karl Hassel

text: Hassel saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 1. jääkäripataljoonan 2. komppaniaan, joka siirrettiin 24. maaliskuuta 1918 2. Jääkärirykmentin 6. jääkäripataljoonan 3. komppaniaksi. Hän otti osaa sisällissodan taisteluihin Kalevankankaalla, Tampereella ja Kuokkalassa.


title: Karl Hassel

text:
Hassel palveli sisällissodan jälkeen edelleen 2. Jääkärirykmentissä, josta hänet siirrettiin 18. heinäkuuta 1918 Pioneerikoulutuspataljoonaan, missä toimi sen 4. komppaniassa muun muassa varusmestarina ja komppanianvääpelinä. Hän erosi vakinaisesta palveluksesta sitoumusajan loputtua 15. helmikuuta 1919 ja siirtyi konttoristiksi ja työnjohtajaksi eri puutavaraliikkeisiin vuoteen 1928 saakka, jonka jälkeen hän toimi työnjohtajana Kokkolan kaupungin palveluksessa. Siviilitöidensä ohella hän toi vuodesta 1919 alkaen myös joukkueenjohtajana ja komppanianpäällikkönä Kokkolan suojeluskunnassa.
Talvisotaan Hassel osallistui Kokkolan suojeluskunnan paikallispäällikkönä ja välirauhan aikana hän palasi Kokkolan kaupungin palvelukseen. Jatkosodan puhjettua hänet komennettiin Kokkolan päävartion rahastonhoitajaksi, mistä hänet siirrettiin joukkueenjohtajaksi 981. Ilmasuojelukomppaniaan ja osallistui sotatoimiin Vienan Karjalassa. Vuonna 1942 hänet siirrettiin Ammuslataamo 7:ään varastotöihin ja edelleen samoihin töihin Keskusvarikko 8:aan vuonna 1944.
Sotien jälkeen hän toimi lehdenjakajana Kokkolassa ja toimi Kokkolan kotiseutuyhdistyksen hallituksen jäsenenä. Hänet haudattiin Kokkolaan.


title: Dark Assault

text: Dark Assault on Iron Saviorin kolmas studioalbumi, joka julkaistiin 6. maaliskuuta 2001.


title: Dark Assault

text: Japanin bonuskappaleet:


title: Alexander Hasselström

text: Alexander Carl Hasselström (4. joulukuuta 1889 Vaasa – 14. joulukuuta 1941) oli suomalainen jääkärivänrikki. Hänen vanhempansa olivat raatimies, kapteeni Alexander Herman Hasselström ja Hilma Emilia Idman.


title: Alexander Hasselström

text: Hasselström kirjoitti ylioppilaaksi Kristiinankaupungin ruotsalaisesta yhteiskoulusta vuonna 1909 ja liittyi Vaasalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1909–1911 ja kävi Turun kauppaopiston vuosina 1913–1914.


title: Alexander Hasselström

text: Hasselström liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 3. maaliskuuta 1915. Hänet sijoitettiin joukon 1. komppaniaan, mistä hän siirtyi toukokuussa 1915 Ruotsiin, jossa sai määräyksen ryhtyä Saksan meriesikunnan antamiin tiedustelutehtäviin. Tiedusteluretkeltään hän palasi 3. lokakuuta 1915 Saksaan ja hänet lähetettiin tuntemattomasta syystä Altonan työosastoon, josta hänet laskettiin siviilitöihin 2. elokuuta 1917.


title: Alexander Hasselström

text: Hasselström palasi Suomeen 4. maaliskuuta 1918 ja astui varavääpelinä armeijan palvelukseen 1. Krenatöörirykmentin 3. Oulun pataljoonan 2. komppaniaan. Hän otti pataljoonan lähettiupseerina osaa sisällissodan taisteluihin Luhalahdessa, Viljakkalassa, Mannanmäellä, Kyröskoskella, Epilässä, Tampereella, Karkussa ja Lempäälässä. Hän toimi Lempäälässä muodostetun 4. komppanian päällikkönä pataljoonan edetessä Valkeakosken, Hauhon, Tuuloksen, Lammin ja Kosken kautta Hämeenlinnaan.


title: Alexander Hasselström

text: Hasselström erosi armeijasta 11. heinäkuuta 1918, mutta toimi kesällä 1919 opetusupseerina Uudenmaan suojeluskuntain taistelukoulussa Karjalankannaksella. Hän työskenteli konttoristina useissa liikkeissä vuosina 1919–1922 ja liikemiehenä Kristiinan kaupungissa vuosina 1922–1930 sekä Helsingissä vuosina 1930–1935, kunnes 5. lokakuuta 1935 alkaen pääsi ylimääräiseksi virkailijaksi Uudenmaan sotilaspiirin esikuntaan, josta hänet siirrettiin 1. huhtikuuta 1936 alkaen Tuusulan sotilaspiirin esikuntaan ja edelleen Helsingin sotilaspiirin esikuntaan hänet siirrettiin vuonna 1938. Hänet on haudattu Helsinkiin.


title: Yrjö Haussila

text: Yrjö Gabriel Ahlberg myöh. Haussila (15. syyskuuta 1890 Seinäjoki – 26. helmikuuta 1961 Tampere) oli suomalainen jääkärikapteeni. Hänen vanhempansa olivat konduktööri Karl Ahlberg ja Emma von Hausen. Hänet vihittiin avioliittoon vuonna 1926 Ester Haapasalon kanssa.


title: Yrjö Haussila

text: Ahlberg kävi Tampereen teollisuuskoulun vuosina 1909–1911 ja teknillisen opiston vuosina 1912–1915. Hän suoritti Taistelukoulun luutnanttikurssin vuonna 1930 ja kapteenikurssin Suojeluskuntain päällystökoulussa vuosina 1936–1937.


title: Yrjö Haussila

text: Ahlberg liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 15. joulukuuta 1915, josta hänet laskettiin siviilitöihin 26. helmikuuta 1916. Takaisin pataljoonan täydennysjoukkoon hän palasi 1. maaliskuuta 1916. Saksan meriesikunnan palvelukseen hänet komennettiin 23. heinäkuuta 1916, joka lähetti hänet erikoistehtäviin Suomeen, josta hän palasi 11. helmikuuta 1917 pataljoonan täydennysjoukkoon. Täydennysjoukosta hänet siirrettiin 12. huhtikuuta 1917 pataljoonan 1. komppaniaan ja edelleen 23. syyskuuta 1917 pataljoonan pioneerikomppaniaan.


title: Yrjö Haussila

text: Ahlberg saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen joukkueenjohtajaksi ja komppanianpäälliköksi 2. Jääkärirykmentin 12. jääkäripataljoonan 1. komppaniaan. Hän otti osaa taisteluihin Kalevankankaalla, Tampereella, Kauksamossa, Kivennavalla, Tyrisevässä ja Raivolassa sekä Inon saartoon.


title: Yrjö Haussila

text: Ahlberg palveli sisällissodan jälkeen edellä mainitusta rykmentistä muodostetun Porin jalkaväkirykmentti n:o 2:n 3. pataljoonassa joukkueenjohtajana. Armeijasta hän erosi 11. helmikuuta 1919 vain liittyäkseen Viron vapaussotaan joukkueenjohtajaksi Ensimmäiseen suomalaiseen vapaajoukkoon ja sen 1. komppaniaan. Hän osallistui Viron vapaussodassa osaa taisteluihin muun muassa Riiginkylässä. Uudelleen armeijan palvelukseen hän astui 9. syyskuuta 1919 ja hänet sijoitettiin ensin nuoremmaksi upseeriksi ja myöhemmin komppanian varapäälliköksi Savon jääkärirykmenttiin ja myöhemmin Savon prikaatin 3. pataljoonaan. Hänet siirrettiin 25. syyskuuta 1930 Vuoksen jääkäripataljoonaan, mistä hänet siirrettiin 16.5.1931 kaasusuojelu-upseeriksi Savon prikaatin esikuntaan ja 1. heinäkuuta 1933 alkaen Aliupseerikoulun johtajan apulaiseksi uudelleen Vuoksen jääkäripataljoonaan, joka nimettiin myöhemmin Jääkäripataljoona 4:ksi.


title: Yrjö Haussila

text: Haussila (nimi vaihtui vuonna 1935) osallistui talvisotaan Jalkaväkirykmentti 26:n komentajana ja osallistui taisteluihin Vuokselassa ja Vuosalmella. Välirauhan aikana hän toimi 8. Divisioonan Jalkaväenkoulutuskeskuksessa pataljoonan komentajana, mistä hänet siirrettiin 6. Prikaatin konekiväärikomppanian päälliköksi ja edelleen nostomieskoulutuskeskuksen päälliköksi ja vielä ennen jatkosodan syttymistä hänet siirrettiin Linnoituspataljoona 9:n komentajaksi. Jatkosotaan hän osallistui aluksi edelleen Linnoituspataljoona 9:n komentajana, josta hänet siirrettiin Jalkaväenkoulutuskeskus 1:een pataljoonan komentajaksi. Hän toimi myös pataljoonan komentajana sodan aikana Jalkaväenkoulutuskeskus 23:ssa ja 29:ssä ja osallistui taisteluihin Kuokkalammella, Ensossa ja Keski-Kannaksella.


title: Yrjö Haussila

text: Ahlberg toimi Savon prikaatin kunnianeuvoston varajäsenenä vuonna 1928 ja jäsenenä vuonna 1929.


title: Imed Mhedhebi

text: Imed Mhedhebi (, s. 22. maaliskuuta 1976 Tunis, Tunisia) on tunisialainen entinen jalkapalloilija. Keskikentällä pelannut Mhedhebi edusti urallaan muun muassa Genoaa ja FC Nantesia.


title: Imed Mhedhebi

text: Mhedhebin ammattilaisura alkoi ES Sahel riveissä kaudella 1994–1995, jolloin hän sai ensimmäistä kertaa juhlia CAF cupin mestaruutta. Menestystä riitti Sahelin joukkueessa aina vuoteen 1998 asti, jonka aikana Mhedhebistä oli kehittynyt varsin hyväksi keskikentällä. Tämän huomasi myös italialaisseura Genoa CFC, joka hankki pelaajan riveihinsä vuonna 2001. Mhedhebi sai kohtuullisesti peliaikaa ja onnistui kahden kauden aikana maalinteossa neljästi. Hän kuitenkin palasi takaisin Tunisiaan vuosiksi 2003–2005 ennen siirtymistään takaisin eurooppaan tällä kertaa Ranskaan Nantesiin. Uudessa joukkueessa alku näytti lupaavalta, mutta valmentajan Serge Dizetin myötä hän joutui seuraavalla kaudella kohentamaan kuntoaan reservijoukkueessa, jossa Mhedhebi pelasi 9 ottelua tehden 2 maalia. Komennus ei miellyttänyt tunisialaista keskikenttäpelaajaa ja hän kieltäytyi enää pelaamasta reserveissä, jonka seurauksena Nantesin valmentaja jätti Mhedhebin pois edustusjoukkueesta.


title: Imed Mhedhebi

text: Joulukuussa 2007 hän allekirjoitti vuoteen 2009 kestävän sopimuksen Stade Tunisienin kanssa ja palasi näin ollen takaisin kotimaahansa. Hän myös päätti uransa sopimuksensa päätyttyä.


title: Otto Hautakoski

text: Otto Verner Hautakoski (5. toukokuuta 1895 Kokkola – 27. heinäkuuta 1948) oli suomalainen jääkäriluutnantti. Hänen vanhempansa olivat maanviljelijä Abraham Hautakoski ja Maria Kela. Hänet vihittiin avioliittoon vuonna 1925 Lempi Maria Veijalaisen kanssa.


title: Otto Hautakoski

text: Hautakoski kävi kaksi luokkaa kansakoulua ja suoritti myöhemmin kansakoulun kurssin. Hän suoritti Taistelukoulun vuosina 1933–1934.


title: Otto Hautakoski

text: Tämä kokkolalainen työmies liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 10. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Otto Hautakoski

text: Hautakoski saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin joukkueenjohtajaksi 2. Jääkärirykmentin 4. jääkäripataljoonan 2. komppaniaan ja otti osaa taisteluihin Kalevankankaalla, Tampereella, Rajamäellä, Tarpilassa ja Raivolassa.


title: Otto Hautakoski

text: Hautakoski palveli sisällissodan jälkeen 2. Jääkärirykmentin 2. pataljoonassa (myöhemmin Porin jalkaväkirykmentti 2:n ja Savon jääkärirykmentin 2. pataljoona, Käkisalmen jääkäripataljoona Savon prikaatissa ja uudelleenmuodostetun Savon jääkärirykmentin I pataljoona). Hän toimi joukkueenjohtajana eri komppanioissa ja 31. lokakuuta 1922 alkaen 4:nnen ja myöhemmin 1. komppanian vääpelinä. Hautakoski osallistui myös Aunuksen retkikunnan mukana porajärven seudun taisteluihin.


title: Otto Hautakoski

text: Hautakoski osallistui talvisotaan komppanianvääpelinä Osasto Långhjelmissa ja osallistui taisteluihin Summassa, Kämärällä, Pilppulassa ja Talissa. Välirauhan ja Jatkosodan puhjetessa hän palveli 2. Armeijakunnan 2. tykkikomppanian vääpelinä, missä hän toimikin aina vuoteen 1944 saakka, jolloin hänet siirrettiin Sotavankileiri 41. Vartiokomppanian päälliköksi. Jatkosodassa hän osallistui taisteluihin Hopeasalmella, Munasuolla, Kuolemajärvellä, Terijoella, Inoossa ja Karhumäessä.


title: Otto Hautakoski

text: Sotien jälkeen Hautakoski toimi Jalkaväkirykmentti 1:n Aliupseerikoulun vääpelinä, josta hänet siirrettiin Esikuntakomppanian vääpeliksi ja edelleen komppaniaan vääpeliksi. Hänet on haudattu Heinolaan.


title: Frank Egharevba

text: Frank Egharevba (s. 15. joulukuuta 1985 Benin City) on itävaltalais-nigerialainen jalkapalloilija, pelipaikaltaan hyökkääjä. Hänen nykyinen seuransa on SK Schawrdorf.


title: Frank Egharevba

text: Egharevba aloitti seurauransa Rapid Wienin riviessä, josta hän siirtyi Ukrainaan FK Karpaty Lviviin. Yhden vuoden jälkeen hän lähti kolmeksi vuodeksi Puolaan, jossa hän pelasi kolmessa eri seurassa. Tämän jälkeen Egharevba siirtyi sveitsiläisen FC Natersin joukkueeseen. Ympyrä sulkeutui vuonna 2007, kun hän palasi Itävaltaan SK Schawrdorfiin.


title: Unification

text:
Unification on Iron Saviorin toinen studioalbumi, joka julkaistiin 11. tammikuuta 1999.Euroopan ja Pohjois-Amerikan bonuskappaleet:
Japanin bonuskappaleet:


title: Suutari (räjähde)

text: Suutari on yleiskielen slangi-ilmaisu toimimattomalle räjähteelle.


title: Suutari (räjähde)

text: Ilmaisun alkuperää ei tunneta; kuitenkin suutari tarkoittaa räjähdettä, joka ei jostain syystä räjähdä vaikka sen pitäisi. Niitä pidetään hyvin vaarallisina.


title: Jörg Roßkopf

text: Jörg Roßkopf (s. 25. toukokuuta 1969 Dieburg) on saksalainen entinen pöytätennispelaaja, olympiamitalisti.


title: Jörg Roßkopf

text: Roßkopf saavutti vuonna 1989 maailmanmestaruuden nelinpelistä parinsa Steffen Fetznerin kanssa. Barcelonan olympialaisissa 1992 hän saavutti hopeaa nelinpelistä niin ikään Fetznerin parina. Samana vuonna hän saavutti myös kaksinpelin Euroopan mestaruuden Stuttgartissa. Atlantan olympialaisissa 1996 hän saavutti pronssia kaksinpelistä. 1998 hän voitti kaksinpelin maailmancupissa ja Euroopan mestaruuden nelinpelissä Eindhovenissa.


title: Jörg Roßkopf

text: Lontoon olympialaisissa Roßkopf valmensi Saksan joukkueen olympiapronssiin.


title: Iron Savior (albumi)

text: Iron Savior on Iron Saviorin esikoisalbumi, joka julkaistiin 16. maaliskuuta 1997.


title: Kapteeni käskee

text: Kapteeni käskee on leikki. Yksi pelaajista on kapteeni. Kun kapteeni sanoo ”kapteeni käskee...” ja kertoo jonkin määräyksen, muiden on toteltava. Jos kapteeni ei sano ”kapteeni käskee” ennen määräystään, pelaajat eivät saa totella. Jos joku pelaaja tottelee tässä tilanteessa, tai ei tottele silloin kun kapteeni sanoo ”kapteeni käskee”, tämä putoaa. Kun kaikki paitsi yksi pelaaja on pudonnut, putoamaton pelaaja jää uudeksi kapteeniksi. Leikki jatkuu, kunnes kaikki pelaajat ovat pudonneet pelistä.


title: Kapteeni käskee

text: Leikin eräässä muunnelmassa kapteeni antaa muille leikkijöille käskyn ja tekee samalla itse jotain käskystä poikkeavaa. Kapteeni voi esimerkiksi käskeä muita juoksemaan paikallaan ja hyppiä itse yhdellä jalalla. Muiden leikkijöiden tulee totella kapteenin käskyä, vaikka hän toimiikin ohjeista poikkeavalla tavalla.


title: Nimemme on Dingo

text: Nimemme on Dingo on vuonna 1984 julkaistu Dingon konserttitallenne, joka julkaistiin VHS- ja Betamax-formaateissa. Konsertti on taltioitu Tavastia-klubilla vuonna 1984. Osa videon sisällöstä julkaistiin vuonna 2004 "Dingomania"-DVD:llä.


title: Barnesin avaus

text: Barnesin avaus on shakkiavaus, jota luonnehtii siirto


title: Barnesin avaus

text: Avaus on nimetty englantilaisen Thomas Wilson Barnesin mukaan. Hänen mukaansa on nimetty myös Barnesin puolustus, jota luonnehtivat siirrot 1.e4 f6. Barnesin avaus on epätavallinen sekä harvinainen avaus ja se luokitellaan ECO-koodistolla koodille A00.


title: Barnesin avaus

text: Barnesin avaus on arvioitu kaikista valkean avauksista huonoimmaksi. Se estää kuningasratsua siirtymästä ruutuun f3 ja heikentää valkean kuningasasemaa. Siirto suojelee kyllä e4-ruudun, mutta siihen tehtävään Rc3 ja d3 olisivat parempia. Jos valkea kuningas siirtyy jatkossa f2:een, on kyseessä avauksen Hammerschlag-muunnelma.


title: Barnesin avaus

text: Barnesin avauksella voi joutua nopeimpaan mahdolliseen mattiin jatkossa 1.f3 e5 (tai e6) 2.g4 Dh4#.


title: Barnesin avaus

text: Avaus voi muuntua Blackmar-Diemer-gambiitiksi jatkossa 1.f3 d5 2.e4 dxe4 3.Rc3. Tämä on suhteellisen yleistä ottaen huomioon sen, että Barnesin avausta pelataan hyvin harvoin, eikä käytännössä koskaan huipputasolla.


title: Kerjäläisten valtakunnassa

text: Kerjäläisten valtakunnassa on vuonna 1985 julkaistu Dingon konserttitallenne, joka julkaistiin VHS-formaatissa. Konsertti on taltioitu Porin puuvillatehtaalla vuonna 1985. Osa videon sisällöstä julkaistiin vuonna 2004 "Dingomania"-DVD:llä.


title: Dingo Live

text: Dingo Live on vuonna 1999 julkaistu Dingon konserttitallenne, joka julkaistiin VHS-formaatissa. Konserttitallenne sisältää aiemmin julkaistut videot "Nimemme on Dingo" (1984) ja "Kerjäläisten valtakunnassa". Video julkaistiin vauhdittamaan Dingon comebackia ja uuden "Parhaat"-kokoelmalevyn myyntiä.


title: Barnesin puolustus

text: Barnesin puolustus on shakkiavaus, jota kuvaavat siirrot


title: Barnesin puolustus

text: Avaus on nimetty englantilaisen Thomas Wilson Barnesin mukaan. Avaus on käänteistä Barnesin avausta, mutta musta pelaa tempon tappiolla. Barnesin puolustus on epätavallinen vastaus valkean aloitussiirtoon, ja avaus luokitellaan ECO-koodistolla koodille B00. Barnes käytti avausta menestyksekkäästi Paul Morphya vastaan.


title: Barnesin puolustus

text: Siirto 1...f6 suojelee e5-ruudun mahdollisen e-sotilaan etenemisen varalta. Siirto on kuitenkin heikko, sillä se vie mustan kuningasratsun luonnollisen kehitysruudun ja heikentää kuningassivustaa.


title: Barnesin puolustus

text: Valkean suosituin vastaus siirtoon on 2.d4. Nyt siirrot 2...h6 ja g5 johtaisivat mattiin ja 2...e5 häviäisi sotilaan. Suosittu jatko sen sijaan on 2...Kf7. Barnesin puolustus voi muuntua Damianon puolustukseksi jatkossa 2.Rf3 e5.


title: John Paine

text: John Bryant Paine (8. huhtikuuta 1870 Boston – 2. elokuuta 1951 Weston, Massachusetts) oli yhdysvaltalainen ampuja ja olympiavoittaja. Hän voitti kultaa Ateenan olympialaisissa 1896 25 metrin palvelusrevolverikilpailussa.


title: John Paine

text: Myös Johnin veli Sumner oli olympiatason ampuja.


title: Gillebert de Berneville

text: Gillebert de Berneville oli 1200-luvun puolivälin paikkeilla vaikuttanut truveeri. Häneltä on säilynyt 32 runoa ja viisitoista melodiaa. Tuotantoa on nykyaikana hieman levytettykin.


title: Oulun palo 1655

text: Oulun toinen tulipalo sattui vuonna 1655, jolloin taloja mainitaan hajoitetun tulen levenemisen estämiseksi. Tulipalon sanotaan alkaneen pormestari Antti Yrjönpojan Panimohuoneesta. Oulun väkiluku oli tuolloin noin 1 000 henkeä. Kaupunki rakennettiin tulipalojen jälkeen uuden järjestelysuunnitelman mukaan. Alue mitattiin ja tontit määrättiin uudestaan.


title: Dionysus (yhtye)

text: Dionysus on saksalais-ruotsalainen power metal -yhtye.


title: Dionysus (yhtye)

text: Rumpali Ronny Milianowicz perusti Dionysuksen vuonna 1999. Yhtyeen esikoisalbumi "Sign of Truth" nauhoitettiin Röhn Studiolla Fuldassa vuonna 2002. Albumin tuotti Edguyn ja Avantasian keulahahmo Tobias Sammet. Seuraava albumi, "Anima Mundi", julkaistiin vuonna 2004. Kolmas ja viimeisin levy, "Fairytales and Reality" ilmestyi kesällä 2006.


title: Dionysus (yhtye)

text: Dionysus on tehnyt tiivistä yhteistyötä HammerFallin laulajan, Joacim Cansin, kanssa. Ronny Milianowicz lauloi taustalauluja HammerFallin "Legacy of Kings" -albumilla. Joacim Cans on kirjoittanut sanoituksia muutamiin Dionysuksen kappaleisiin.


title: Dionysus (yhtye)

text: Tammikuussa 2007 rumpali Ronny Milianowicz ilmoitti lähtevänsä yhtyeestä. Helmikuussa 2007 myös kosketinsoittaja Kaspar Dahlqvist ilmoitti jättävänsä yhtyeen. Heidän tilalleen valittiin rumpali Johannes Berg ja kosketinsoittaja Joakim Floke. Molemmat osallistuivat yhtyeen vuoden 2007 Euroopan kiertueelle Jon Oliva's Painin lämmittelijänä.


title: Dionysus (yhtye)

text: Vuonna 2008 Dionysuksen basisti Nobby Noberg ja entinen rumpali Ronny Milianowicz julkaisivat Jan Thore Grefstadin kanssa perustamansa Saint Deamon -yhtyeen esikoisalbumin.


title: Blondel de Nesle

text: Blondel de Nesle (vaikutti vuosina 1150-1200) on yksi tunnetuimmista keskiajan truveereista. Hän oli alemman aateliston edustaja ja kotoisin Picardiesta, Neslen kaupungista. Useita hänen nimissään julkaistuja teoksia on säilynyt ja monet teoksista ovat truveerikirjallisuuden levinneimpiä teoksia.


title: Blondel de Nesle

text: Legendan mukaan Blondel de Nesle auttoi vuonna 1192 Rikhard I Leijonamielen ulos vankeudesta.


title: Katolinen kirkko Mongoliassa

text: Katolinen kirkko Mongoliassa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa. Mongoliassa on vain 415 katolilaista ja kolme katolista kirkkoa maan pääkaupungissa Ulan Batorissa. Katolilaisuus saapui maahan mongolivaltakunnan aikana 1200-luvulla, mutta kuihtui pois Yuan-dynastian myötä vuonna 1368. Lähetystyö aloitettiin uudelleen oopiumisodan jälkeen 1800-luvun puolivälissä. Kirkon toiminta ulottui Ulko-Mongoliaan, mutta kirkollinen työ loppui maassa kommunistien pystytettyä maahan hallintonsa.


title: Katolinen kirkko Mongoliassa

text: Demokratiakehityksen alkaessa 1991 katoliset lähetystyöntekijät palasivat Mongoliaan ja kirkon toiminta käynnistyi uudelleen. Tällä hetkellä maassa on apostolinen prefektuuri, piispa ja kolme kirkkoa. Mongolia solmi diplomaattisuhteet Vatikaanin kanssa vuonna 1992. Paavi Johannes Paavali II suunnitteli aikoinaan vierailevansa Mongoliassa ja myös nykyisen paavi Benedictus XVI:n on toivottu saapuvan maahan. Jos vierailu toteutuisi, se olisi paavin ensimmäinen käynti Mongoliassa kautta aikojen.


title: Katolinen kirkko Mongoliassa

text: Katolisella kirkolla on Mongoliassa pitkä menneisyys, josta valtaosa on peräisin Kiinasta. Lähetystyöntekijät - esimerkiksi William Rubruck ja Giovanni da Pian del Carpine - saapuivat alueelle 1200- ja 1300-luvuilla, jolloin mongolit suhtautuivat heille vieraisiin uskontoihin myötämielisesti. On todennäköistä, että Giovanni da Montecorvino käänsi Uuden testamentin ja Psalmit. Hän aloitti katolisen kirkon lähetystyön Pekingissä ja oli myös kaupungin ensimmäinen piispa.


title: Katolinen kirkko Mongoliassa

text: Kirkkohallinnollisesti Mongolia kuului Pekingin hiippakuntaan vuoteen 1840 saakka, jolloin Mongolia sai oman piispan. Vuonna 1883 perustettiin Sisä-Mongolian vikariaatti, ja lähetystyö Ulko-Mongoliassa käynnistettiin vuonna 1922. Uskonnonvapautta maassa ei kommunistihallinnon aikana ollut.


title: Katolinen kirkko Mongoliassa

text: Mongolian uusi perustuslaki takasi maassa uskonnonvapauden ja diplomaattisuhteet Vatikaanin kanssa solmittiin vuonna 1992, niinpä isät Wenceslao Padilla, Gilbert Sales ja Robert Goessens saapuivat käynnistämään katolisen kirkon toimintaa. Tätä ennen maanpakolaiset Mongoliassa olivat osallistuneet protestanttisiin kirkonmenoihin.


title: Katolinen kirkko Mongoliassa

text: Alkuvaiheessa kukaan lähetystyöntekijöistä ei osannut mongoliaa eivätkä seurakuntalaiset puhuneet englantia. Myöskään liturgisia tekstejä ei ollut painettuna mongoliaksi. Vuonna 1996 isä Wince Padilla ja 150 seurakuntalaista osallistuivat Mongolian ensimmäisen katolisen kirkkorakennuksen vihkiäisiin. Vatikaani nimitti Mongolian ensimmäisen nuntiuksen 1997. Uusi, Pyhälle Pietarille ja Paavalille omistettu katedraali on muotoiltu perinteisen gerin muotoiseksi.


title: Katolinen kirkko Mongoliassa

text: Kardinaali, Uskonopin kongregaation johtaja Crescenzio Sepe vihki isä Padillan 23. elokuuta 2003 nyky-Mongolian ensimmäiseksi piispaksi, vaikka maasta ei vielä ollut muodostettu hiippakuntaa. Paavi Johannes Paavali II lähetti pahoittelunsa, koska ei voinut itse olla paikalla tapahtumassa. Mongolian presidentti oli kutsunut paavin maahan ollessaan vierailulla Vatikaanissa vuonna 2000.


title: Katolinen kirkko Mongoliassa

text: Tällä hetkellä Mongoliassa on 54 erimaalaista lähetystyöntekijää ja kolme toimivaa seurakuntaa. Mongoliankielinen Raamattu julkaistiin vuonna 2004. Kirja on painettu perinteisellä mongolikirjaimistolla ja se sisältää lisäksi katolisia rukouksia. Myös mongolinkielinen katolinen kalenteri on suunnitteilla. Maahan on saapunut runsaasti kristittyjä lähetystyöntekijöitä kommunismin kaatumisen jälkeen, ja erityisesti katolilaisuuden kasvu on ollut merkittävää: vuonna 1991 maassa ei ollut lainkaan katolilaisia, mutta nyt heitä on jo yli kolmesataa, joista 216 on syntyperäisiä mongolialaisia. Tuomiokirkko Ulan Batorissa perustettiin vuonna 2003.


title: Katolinen kirkko Mongoliassa

text: Lähetystyöntekijät huolehtivat lastentarhasta, englanninkielisistä luokista, teknillisestä koulusta, ruoanjakelusta, kahdesta maatilasta sekä keskuksesta, jossa on 120 vammaista lasta. Kirkon tavoitteena on myös vähentää naisiin kohdistuvaa perheväkivaltaa. CICM-keskus puolestaan huolehtii 120 entisestä katulapsesta, jotka aiemmin ovat asuneet Ulan Batorin viemäreissä. Joulu ei ole Mongoliassa kansallinen juhlapäivä, sillä maassa on hyvin pieni kristittyjen yhteisö. Neljäs katolinen seurakunta perustettiin 2007 Darhaniin, Mongolian toiseksi suurimpaan kaupunkiin.


title: Geórgios Tsítas

text: Geórgios Tsítas (, 1872 İzmir, Osmanien valtakunta – ?) oli kreikkalainen painija ja olympiamitalisti. Hän voitti hopeaa Ateenan olympialaisissa 1896 avoimessa sarjassa. Turnauksessa Tsítas pääsi ensimmäiseltä kierrokselta läpi ilman ottelua, joten hän oli varma mitalisti. Välierässä hän kohtasi maanmiehensä Stéfanos Christópouloksen ja voitti ottelun. Loppuottelussa Tsítas sai vastaansa Carl Schuhmannin. Ottelu keskeytettiin pimeyden takia 40 minuutin kohdalla. Seuraavana päivänä Schuhmann oli paremmassa kunnossa kuin Tsítas ja nappasi kultamitalin.


title: Geórgios Tsítas

text: Tsítas kuoli vuosien 1940 ja 1945 välillä.


title: Águilas CF

text: Águilas Club de Fútbol on espanjalainen jalkapalloseura, joka tulee Águilasista Murcian alueelta. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Sen kotistadion on El Rubial, jonne mahtuu 4 000 katsojaa.


title: Águilas CF

text: Nykyinen seura Águilas Club de Fútbol perustettiin vuonna 1925, mutta Águilasissa on pelattu jalkapalloa eri nimillä jo vuodesta 1896 lähtien.


title: Águilas CF

text: Ensimmäisen kerran joukkue pelasi Tercera Divisiónissa vuonna 1956, ja siitä edespäin 50 vuoden ajan se on pelannut lähinnä joko Tercerassa tai alemmissa paikallisissa sarjoissa. Kaudeksi 1998–1999 joukkue nousi ensimmäistä kertaa Segunda División B:hen. Se putosi kauden jälkeen takaisin Terceraan, mutta palasi taas vuonna 2005 Segunda B:hen. Joukkueella oli myös mahdollisuus nousta kauden 2005–2006 päätteeksi Segunda Divisióniin, kun se pääsi karsimaan sarjapaikasta Alicanten kanssa.


title: Águilas CF

text: Historiansa aikana joukkue on pelannut kaikkiaan 5 kautta Segunda División B:ssä ja 35 kautta Tercera Divisiónissa.


title: Ny-Hellesund

text: Ny-Hellesund on ulkosatama Søgnen saaristossa Länsi-Agderissa, Norjassa. Alueen pääsaaret ovat nimeltään "Monsøya", "Helgøya" ja "Kapelløya". Ny-Hellesund on ollut useiden taiteilijoiden asuinpaikkana ja maalausten sekä kirjoitusten kohteena. Se on myös tunnettu legendasta, jonka mukaan Pyhä Olavi pakeni sinne vihollisiaan. Kesäisin alue täyttyy huvila-asukkaista.


title: Ny-Hellesund

text: Vuonna 1982 Monsøyalta tehtiin piikivilöytö, jonka perusteella on todettu siellä olleen asutusta jo noin 5000 eaa. Satama on toiminut myös Norjan etelärannikon laivaliikenteen tärkeänä solmukohtana. Siellä toimi luotsiasema vuodesta 1721 sekä tulliasema vuodesta 1796. Jo vuonna 1690 aloittanut kuninkaallinen kestikievari vilkastutti osaltaan saarten elämää. Salmessa saattoi olla yhtaikaa ankkurissa jopa 60–70 laivaa. Vuosina 1850–1900 saarilla asui noin 100 vakituista asukasta ja siellä toimi muun muassa koulu, kauppa, postikonttori sekä tulliasema.


title: Ny-Hellesund

text: 1900-luvulla ulkosatama menetti merkitystään. Viimeinen kauppa lakkautettiin 1960, koulu ja tulliasema 1963, luotsiasema 1965 ja postikonttori 1979. Saarille vedettiin vesijohto mantereelta 1983. Vuonna 2008 saarilla asui 15 vakituista asukasta ja siellä toiminut pientelakka lopetti toimintansa.


title: Ny-Hellesund

text: Nykyisin valtaosa alueesta on valtion omistuksessa ja sen yleisiä alueita pidetään Søgnen saaristossa veneilijöiden kannalta kenties parhaina.


title: Ny-Hellesund

text: Useat tunnetut taiteilijat liittyvät kiinteästi Ny-Hellesundin historiaan. Elokuussa 1800 britti John William Edy piirsi saaria ja vuonna 1885 taidemaalari Amaldus Nielsen (1838–1932) maalasi muun muassa Oslon kansallisgalleriassa olevan taulun "Morgen ved Ny-Hellesund". Taidemaalari Hans Gude (1825–1903) oleskeli alueella 1872.


title: Ny-Hellesund

text: Kirjailija Vilhelm Krag sai ystäviltään lahjaksi huvilan "Havbugta", jossa hän asui loppuaikoinaan pitkiä aikoja ja jossa hän kuoli 1933. Hänen luonaan vieraili useita runoilijoita ja vielä vuonna 1935 Nordahl Grieg ja vuonna 1936 Arnulf Øverland oleskelivat Havbugtassa.


title: Ny-Hellesund

text: Kapelløyan ja Helgøyan välillä on erittäin kapea salmi, "Olavsundet". Legendan mukaan Pyhä Olavi pakeni kerran vihollisiaan ja asetti laivansa kurssin kohti Hellesundia, jolloin vuori jakautui kahtia. Hän pääsi turvaan pois vihollisen näkyvistä. Edelleenkin kallioseinästä voi oikeasta kulmasta katsoen erottaa kuninkaan profiilin. Paikalla on sittemmin vieraillut lukuisia kuninkaallisia, jotka ovat ikuistaneet monogramminsa kallioseinään.


title: Ny-Hellesund

text: Kesäisin Monsøyan koulurakennuksessa toimii "Udhavn Teater" ja siellä järjestetään myös vuosittainen basaari, joka on perinne jo vuodesta 1880. Vuosina 2002 ja 2003 paikalla oli taideprojekti "Genius Loci"n maisemainstallaatioita sekä maalla että vedessä, joista edelleen on nähtävillä veistos "Innadvend stranding" Kapelløyalla.


title: Ny-Hellesund

text: Monsøyalla, Kåre Karlsenin vanhassa kartanossa kuvattiin myös suositun televisio-ohjelma "Farmen"in tuotantokausi, joka esitettiin Norjan TV2:ssa 8. tammikuuta 2007 alkaen.


title: Ny-Hellesund

text: Ny-Hellesundissa on useita yleisiä pienveneiden ankkuripaikkoja. "Høllen Båtruter" -laivayhtiö liikennöi Hølleniltä Søgnestä päivittäin useita kertoja Ny-Hellesundiin.


title: Charles Fazzino

text: Charles Fazzino (s. 1955 Pelham, New York, Yhdysvallat) on yhdysvaltalainen graafikko ja taidemaalari.


title: Charles Fazzino

text: Fazzinon äiti on suomalainen kuvanveistäjä Irene Fazzino, isä italialainen muotikenkien suunnittelija Salvatore Fazzino. Hän asuu New Yorkissa vaimonsa ja tyttärensä kanssa.


title: Charles Fazzino

text: Fazzino tekee kolmiulotteista poptaidetta, ja aiemmin hänen töitään on luonnehdittu naivistisiksi. Valokuvien kautta hänen töidensä idea ei paljastu, kuten ei taiteen yleensäkään. Fazzinon teosten aiheita ovat "postikorttimaisemat" niin Yhdysvalloista kuin Euroopan maistakin sekä muun muassa pop-ikonit kuten Marilyn Monroe, James Dean ja Elvis Presley.


title: Charles Fazzino

text: Fazzinon töitä on ollut esillä noin 600 galleriassa. . Hän on suunnitellut Pori Jazzin vuoden 2009 julisteen ja on ollut muun muassa Super Bowlin virallinen kuvataiteilija. Hän on opiskellut Parsons School of Designissa ja suorittanut Bachelor of Arts -tutkinnon School of Visual Artsissa Manhattanilla 1977.


title: Douglas Lowe

text: Douglas Gordon Arthur Lowe (7. elokuuta 1902 – 30. maaliskuuta 1981) oli brittiläinen yleisurheilija ja 800 metrin juoksun kaksinkertainen olympiavoittaja.


title: Douglas Lowe

text: Manchesterissa syntynyt Douglas Lowe menestyi kouluaikoinaan keskimatkojen juoksussa voittaen koulujen Public Schoolien mestaruuden 880 jaardilla vuonna 1920. Tuolloin hänen ennätyksensä oli 2.06,8. Hän opiskeli lakia Cambridgen yliopistossa ja voitti 880 jaardia yleisurheiluottelussa Oxfordin yliopistoa vastaan sekä 1922 että 1923. Seuraavana vuonna hän voitti samassa kilpailussa mailin ja neljännesmailin juoksut.


title: Douglas Lowe

text: Vuoden 1924 olympialaisissa Pariisissa Lowe voitti kultaa 800 metrillä uudella Euroopan ennätyksellä 1.52,4. Juoksun suosikki oli Henry Stallard, mutta hän kärsi jalkavammasta jääden neljänneksi. Stallard johti koko alkumatkan, mutta loppusuoralla hänet ohitti ensin Sveitsin Paul Martin ja sitten Lowe. Lowe siirtyi johtoon, mutta Martin saavutti häntä häviten lopulta vajaalla metrillä. Lowe otti osaa myös 1 500 metrille, jossa hän sijoittui neljänneksi.


title: Douglas Lowe

text: Amsterdamin olympialaisissa Lowe uusi voittonsa. Alku- ja välierissä hän säästeli voimiaan sijoittuen molemmissa toiseksi. Loppukilpailussa Lowe noudatti samaa taktiikkaa kuin neljä vuotta aiemmin ja siirtyi johtoon loppusuoran auetessa. Tällä kertaa voitto oli selvä, hopeamitalisti hävisi tasan sekunnin Lowen ajan ollessa 1.51,8.


title: Douglas Lowe

text: Lowe päätti urheilu-uransa samana vuonna ja alkoi työskennellä lakimiehenä Lontoossa. Hän toimi jatkossa urheilun järjestötehtävissä. Vuosina 1931–1938 hän oli maansa yleisurheiluliiton sihteeri. Hän kuoli Cranbrookissa, Kentissä.


title: Baltialainen puolustus

text: Baltialainen puolustus on kuningatargambiitin muunnelma. Sitä kuvaavat siirrot


title: Baltialainen puolustus

text: Muunnelma on nimetty baltialaisen Paul Keresin mukaan. Myös muunnelman toinen nimi, Keresin puolustus, kantaa hänen nimeään. Muunnelma sijoitetaan ECO-koodistolla koodille D06. Muunnelma on harvinainen, mutta täysin pelattavissa.


title: Baltialainen puolustus

text: Toisella siirrollaan musta välttää normaalit kuningatargambiitin ongelmat kuningatarlähetin kehittämisen kanssa. Valkean vastaukset ovat suosituimmuusjärjestyksessä: 3.Rf3, Rc3, cxd5, Db3 ja e3.


title: Ghazi Stadium

text: Ghazi Stadium (Persiaksi: ورزشگاه غازى) on monikäyttöinen stadion Kabulissa, Afganistanissa, jonka omistaa Afganistanin Olympialiitto. Stadion rakennettiin vuonna 1923 ja sille mahtuu 25 000 katsojaa. Se toimii Maiwand Kabul FC:n ja Afganistanin maajoukkue kotikenttänä. Sitä remontoitiin vuosina 2002-2003.


title: Ghazi Stadium

text: Stadionin ensimmäinen kansainvälinen jalkapallo-ottelu pelattiin Afganistanin ja Iranin välillä ja se pelattiin 1. tammikuuta vuonna 1941.


title: Etelä-Espoon Pallo

text: Etelä-Espoon Pallo (EsPa) on vuonna 1988 perustettu espoolainen jalkapalloseura, jonka miesten edustusjoukkue pelaa kaudella 2019 Kolmosessa.Seura perustettiin jatkamaan Matinkylän Mahdin (perustettu 1968) toimintaa.